qundao/data-zh-poetry huggingface dataset:
楸花
作者：孔武仲
朝代：宋

淡薄已无俗，秋高真出群。峨峨揭翠藻，漫漫缀红云。远色天街尽，馀香省户闻。狂风晓来剧，惆怅落纷纷。
楸花
作者：孔武仲
朝代：宋

淡薄已無俗，秋高真出羣。
峨峨掲翠藻，漫漫綴紅雲。
遠色天街盡，餘香省户聞。
狂風曉來劇，惆悵落紛紛。
榴花分題
作者：孔武仲
朝代：宋

東京石榴好，幾處照樓臺。
秀色裙難學，幽香蝶不來。
連枝成幄幕，著子盡瓊瑰。
乞取當窗種，年年四季開。
榴花分题
作者：孔武仲
朝代：宋

东京石榴好，几处照楼台。
秀色裙难学，幽香蝶不来。
连枝成幄幕，着子尽琼瑰。
乞取当窗种，年年四季开。
榴花分题
作者：孔武仲
朝代：宋

东京石榴好，几处照楼台。秀色裙难学，幽香蝶不来。连枝成幄幕，著子尽琼瑰。乞取当窗种，年年四季开。
橙子
作者：孔武仲
朝代：宋

秋露凝浆细，朝阳入色深。
冰虀不须捣，恐碎褭蹄金。
橙子
作者：孔武仲
朝代：宋
体裁：诗

秋露凝浆细，朝阳入色深。冰齑不须捣，恐碎袅蹄金。
橙子
作者：孔武仲
朝代：宋

秋露凝漿細，朝陽入色深。
冰虀不須搗，恐碎褭蹄金。
次无咎凝祥春游三首
作者：孔武仲
朝代：宋

芸编校罢得嬉游，池馆虽春爽似秋。同舍病郎追不及，喜传佳句到瀛洲。浴日池光初炯炯，三春禽语已关关。珍台閒馆波涛接，太液昆明伯仲间。奉灵池馆锁幽深，遗迹凄凉故老心。维岳云车时一下，直疑弦管有来音。
次无咎凝祥春游三首·其一
作者：孔武仲
朝代：宋
体裁：七言绝句

芸编校罢得嬉游，池馆虽春爽似秋。同舍病郎追不及，喜传佳句到瀛洲。
次无咎凝祥春游三首·其三
作者：孔武仲
朝代：宋

奉灵池馆鏁幽深，遗迹凄凉故老心。
维岳云车时一下，直疑絃管有来音。
次无咎凝祥春游三首·其三
作者：孔武仲
朝代：宋

奉灵池馆锁幽深，遗迹凄凉故老心。维岳云车时一下，直疑弦管有来音。
次无咎凝祥春游三首·其二
作者：孔武仲
朝代：宋
体裁：七言绝句

浴日池光初炯炯，三春禽语已关关。珍台閒馆波涛接，太液昆明伯仲间。
次無咎凝祥春遊三首·其一
作者：孔武仲
朝代：宋

芸編校罷得嬉遊，池館雖春爽似秋。
同舍病郎追不及，喜傳佳句到瀛洲。
次無咎凝祥春遊三首·其三
作者：孔武仲
朝代：宋

奉靈池館鏁幽深，遺跡凄涼故老心。
維嶽雲車時一下，直疑絃管有來音。
次無咎凝祥春遊三首·其二
作者：孔武仲
朝代：宋

浴日池光初炯炯，三春禽語已關關。
珍臺閒館波濤接，太液昆明伯仲間。
次韵介之
作者：孔武仲
朝代：宋
体裁：七言律诗

亭上掀帘试解襟，远山崷崒势前临。前滩溅沫锵鸣玉，落照蒸霞映翠金。运笔欲回天地力，高谈直造圣贤心。于中览景宜谁预，愿结夫君此笑吟。
次韵余樗年同文馆书事
作者：孔武仲
朝代：宋

衡门咫尺限关河，此地平时匹马过。欲把尘埃比山岳，宁辞羽翮寄罝罗。华堂翠幕供閒燕，明月清风伴啸歌。拟写秋容须笔力，新诗句句似阴何。
次韵余樗年同文馆书事
作者：孔武仲
朝代：宋

衡门咫尺限闗河，此地平时匹马过。
欲把尘埃比山岳，宁辞羽翮寄罝罗。
华堂翠幕供閒燕，明月清风伴啸歌。
拟写秋容须笔力，新诗句句似阴何。
次韵和张芸老阻风见寄
作者：孔武仲
朝代：宋
体裁：七言律诗

闻道征帆却滞留，萧条湘岸正南头。春光虽有将归意，野色仍供不尽愁。破浪心期元万里，扬帆目送已千舟。山斋亦欲君重访，逆水如今是顺流。
次韵和文潜休日不出
作者：孔武仲
朝代：宋

清风入北窗，幽旷谐我心。之子亦宴坐，焚香斋阁深。平时仙道家，蓬蒿倚瑶林。愿言枉相过，小驷驰骎骎。文潜真可人，壮岁有老心。尘境暂来寄，天机元自深。鸾凤翥赤灵，亦有鹤在林。冲天期一飞，载骤谢骎骎。
次韵和文潜休日不出·其一
作者：孔武仲
朝代：宋

清風入北窗，幽曠諧我心。
之子亦宴坐，焚香齋閣深。
平時仙道家，蓬蒿倚瑤林。
願言枉相過，小駟馳駸駸。
次韵和文潜休日不出·其一
作者：孔武仲
朝代：宋
体裁：古风

清风入北窗，幽旷谐我心。之子亦宴坐，焚香斋阁深。平时仙道家，蓬蒿倚瑶林。愿言枉相过，小驷驰骎骎。
次韵和文潜休日不出·其二
作者：孔武仲
朝代：宋
体裁：古风

文潜真可人，壮岁有老心。尘境暂来寄，天机元自深。鸾凤翥赤灵，亦有鹤在林。冲天期一飞，载骤谢骎骎。
次韵和文潜休日不出·其二
作者：孔武仲
朝代：宋

文潜真可人，壯歲有老心。
塵境暫來寄，天機元自深。
鸞鳳翥赤靈，亦有鶴在林。
冲天期一飛，載驟謝駸駸。
次韵和杨公济见赠三首
作者：孔武仲
朝代：宋

虢略先生不讳穷，咏歌尧舜与时逢。传呼满道今为使，敛板登门亦见容。南浦清波辉玉树，西斋新酿入金钟。临分警戒言尤切，似欲驱驰叔夜慵。鲁国鮿生与俗同，何尝孤讦慕龙逢。邑佳不及陶彭泽，官小差肩邴曼容。故国安栖无一瓦，高堂失养感千钟。贤豪见顾何恢廓，自写新诗慰病慵。清谈衮衮思无穷，浑似饶阳邑下逢。霜重湖天初凛冽，夜长樽酒更从容。新编自富诗千首，岩邑今饶亩一钟。兀坐江城随五斗，肯忧紫□□衣慵。
次韵和杨公济见赠三首·其一
作者：孔武仲
朝代：宋
体裁：七言律诗

虢略先生不讳穷，咏歌尧舜与时逢。传呼满道今为使，敛板登门亦见容。南浦清波辉玉树，西斋新酿入金钟。临分警戒言尤切，似欲驱驰叔夜慵。
次韵和杨公济见赠三首·其三
作者：孔武仲
朝代：宋

清谈衮衮思无穷，浑似饶阳邑下逢。霜重湖天初凛冽，夜长樽酒更从容。新编自富诗千首，岩邑今饶亩一钟。兀坐江城随五斗，肯忧紫□□衣慵。
次韵和杨公济见赠三首·其三
作者：孔武仲
朝代：宋

清谈衮衮思无穷，浑似饶阳邑下逢。
霜重湖天初凛冽，夜长樽酒更从容。
新编自富诗千首，岩邑今饶亩一钟。
兀坐江城随五斗，肯忧紫囗囗衣慵。
次韵和杨公济见赠三首·其二
作者：孔武仲
朝代：宋

鲁国鮿生与俗同，何尝孤讦慕龙逢。邑佳不及陶彭泽，官小差肩邴曼容。故国安栖无一瓦，高堂失养感千钟。贤豪见顾何恢廓，自写新诗慰病慵。
次韵和杨公济见赠三首·其二
作者：孔武仲
朝代：宋

鲁国鮿生与俗同，何尝孤讦慕龙逢。
邑佳不及陶彭泽，官小差肩邴曼容。
故国安栖无一瓦，高堂失养感千钟。
贤豪见顾何恢廓，自冩新诗慰病慵。
次韵和欧勉甫见送
作者：孔武仲
朝代：宋

抱关委吏可忘年，而况吾徒志圣贤。策马渐随南去雁，寄声应有北归船。无情尺水犹能鉴，有志精金尚可镌。愿以此心推一邑，他时不负赠行篇。
次韵和欧勉甫见送
作者：孔武仲
朝代：宋

抱关委吏可忘年，而况吾徒志圣贤。
策马渐随南去雁，寄声应有北归船。
无情尺水犹能鍳，有志精金尚可镌。
愿以此心推一邑，他时不负赠行篇。
次韵和王敏仲望祝融峰四首
作者：孔武仲
朝代：宋

独立千秋浑不倚，排虚直上似无根。履穿尚恐高难及，磴滑犹应险可扪。斗柄峥嵘宜有概，星榆烂漫岂无根。祝融直上应窥见，阊阖虽重亦可扪。南帝尊严敕六丁，剜湘为砚岳为屏。照青叠秀俱来会，惟有中峰在杳冥。僧居晓看一峰青，迥绝纤尘点画屏。会有片云来触石，江湖三日雨冥冥。
次韵和王敏仲望祝融峰四首·其一
作者：孔武仲
朝代：宋
体裁：七言绝句

独立千秋浑不倚，排虚直上似无根。履穿尚恐高难及，磴滑犹应险可扪。
次韵和王敏仲望祝融峰四首·其三
作者：孔武仲
朝代：宋

南帝尊严勑六丁，剜湘为砚岳为屏。
照青迭秀俱来会，惟有中峰在杳冥。
次韵和王敏仲望祝融峰四首·其三
作者：孔武仲
朝代：宋

南帝尊严敕六丁，剜湘为砚岳为屏。照青叠秀俱来会，惟有中峰在杳冥。
次韵和王敏仲望祝融峰四首·其二
作者：孔武仲
朝代：宋
体裁：七言绝句

斗柄峥嵘宜有概，星榆烂漫岂无根。祝融直上应窥见，阊阖虽重亦可扪。
次韵和王敏仲望祝融峰四首·其四
作者：孔武仲
朝代：宋

僧居晓看一峰青，迥绝纎尘点画屏。
会有片云来触石，江湖三日雨冥冥。
次韵和王敏仲望祝融峰四首·其四
作者：孔武仲
朝代：宋

僧居晓看一峰青，迥绝纤尘点画屏。会有片云来触石，江湖三日雨冥冥。
次韵和知郡朝奉登禅月台书事二首
作者：孔武仲
朝代：宋

物有贱而贵，劝公收桦皮。自能全烈火，何用爇香脂。山径狂风夜，茅檐密雪时。金莲猝难买，唯此颇相宜。素月寒光好，高斋夜已扃。影难穿密纸，光稍泛疏棂。皎洁临书案，朦胧到研屏。沈吟忆丹桂，更欲步中庭。
次韵和知郡朝奉登禅月台书事二首·其一
作者：孔武仲
朝代：宋
体裁：五言律诗

物有贱而贵，劝公收桦皮。自能全烈火，何用爇香脂。山径狂风夜，茅檐密雪时。金莲猝难买，唯此颇相宜。
次韵和知郡朝奉登禅月台书事二首·其二
作者：孔武仲
朝代：宋

素月寒光好，高斋夜已扃。影难穿密纸，光稍泛疏棂。皎洁临书案，朦胧到研屏。沈吟忆丹桂，更欲步中庭。
次韵和知郡朝奉登禅月台书事二首·其二
作者：孔武仲
朝代：宋

素月寒光好，高斋夜已扄。
影难穿密纸，光稍泛疏櫺。
皎洁临书案，朦胧到研屏。
沈吟忆丹桂，更欲步中庭。
次韵和邓愤思与太守同登清湘楼
作者：孔武仲
朝代：宋

郡楼邀会乐丰年，极目山川思浩然。
才子登临嗟昔别，使君藩屏值新迁。
前峰緑雾藏丹叶，别浦平沙衬碧涟。
不但醉吟湘与麓，鲁歌崧汉美周宣。
次韵和邓愤思与太守同登清湘楼
作者：孔武仲
朝代：宋

郡楼邀会乐丰年，极目山川思浩然。才子登临嗟昔别，使君藩屏值新迁。前峰绿雾藏丹叶，别浦平沙衬碧涟。不但醉吟湘与麓，鲁歌崧汉美周宣。
次韵和邓慎思谢刘明复画道林秋景二首
作者：孔武仲
朝代：宋

铃斋清话未更端，一埽禅林景趣完。缥缈已装新殿塔，萦纡仍引外峰峦。冷风有意生空阔，密雪无声下广寒。平昔所游今在眼，凄凉疑是梦中看。以诗博画虽不费，要秋得冬如未完。恍疑霰雪满天地，惨若暮气迷峰峦。夜堂高张醉魂醒，暑馆偶窥吟魄寒。笔端直与造化会，莫作人间毫素看。
次韵和邓慎思谢刘明復画道林秋景二首·其一
作者：孔武仲
朝代：宋
体裁：古风

铃斋清话未更端，一埽禅林景趣完。缥缈已装新殿塔，萦纡仍引外峰峦。冷风有意生空阔，密雪无声下广寒。平昔所游今在眼，凄凉疑是梦中看。
次韵和邓慎思谢刘明復画道林秋景二首·其二
作者：孔武仲
朝代：宋
体裁：古风

以诗博画虽不费，要秋得冬如未完。恍疑霰雪满天地，惨若暮气迷峰峦。夜堂高张醉魂醒，暑馆偶窥吟魄寒。笔端直与造化会，莫作人间毫素看。
次韵天觉行县
作者：孔武仲
朝代：宋

余凉凛凛认乘骢，分走郊圻督事功。
照路官仪惊众目，快襟诗思有清风。
隋河杨柳萦天上，魏阙觚棱在梦中。
朝会相逢劳行色，滑稽酬对兴无穷。
次韵天觉行县
作者：孔武仲
朝代：宋

馀凉凛凛认乘骢，分走郊圻督事功。照路官仪惊众目，快襟诗思有清风。隋河杨柳萦天上，魏阙觚棱在梦中。朝会相逢劳行色，滑稽酬对兴无穷。
次韵宋履中兄弟九日诗
作者：孔武仲
朝代：宋

遥知把酒对重阳，檐外秋声叶半黄。落帽想当追故事，披襟仍喜得新凉。自怜僻处真匏系，只羡清吟属雁行。闻说家楹增壮丽，落成应许到华堂。
次韵宋履中兄弟九日诗
作者：孔武仲
朝代：宋

遥知把酒对重阳，檐外秋声叶半黄。
落帽想当追故事，披襟仍喜得新凉。
自怜僻处真匏繫，只羡清吟属雁行。
闻说家楹増壮丽，落成应许到华堂。
次韵宋履中岁晏言怀
作者：孔武仲
朝代：宋
体裁：五言律诗

寂寞郊居远，晨晡四马驰。日惊东逝水，心感岁寒枝。霜色朝如洗，云容莫不怡。梁园将密雪，不饮亦奚为。
次韵李端叔
作者：孔武仲
朝代：宋

此身萍梗厌漂流，惭寄浔阳江上头。胜景长年关梦寐，轻裘何日返林丘。扶摇莫作扶摇计，朴樕应容朴樕投。徙倚高楼情不极，恰如王粲在荆州。
次韵李端叔
作者：孔武仲
朝代：宋

此身萍梗厌漂流，惭寄浔阳江上头。
胜景长年闗梦寐，轻裘何日返林丘。
扶摇莫作扶摇计，朴樕应容朴樕投。
徙倚高楼情不极，恰如王粲在荆州。
次韵李端叔见赠
作者：孔武仲
朝代：宋

君才潇洒应时流，久滞宁非命压头。
昨见河南推贾谊，行闻天子召吾丘。
已无痛饮观风味，犹有新诗讲报投。
京洛尘沙着人甚，清凉高爽忆宣州。
次韵李端叔见赠
作者：孔武仲
朝代：宋

君才潇洒应时流，久滞宁非命压头。昨见河南推贾谊，行闻天子召吾丘。已无痛饮观风味，犹有新诗讲报投。京洛尘沙著人甚，清凉高爽忆宣州。
次韵李至之席上作
作者：孔武仲
朝代：宋

岁月翩翩插羽过，十年依旧叹蹉跎。雁回燕塞乡书少，雪满梁园雅集多。取乐醉乡聊邂逅，争新谈薮任纷罗。慇勤尚托抠衣旧，遥许巴吟续郢歌。
次韵李至之席上作
作者：孔武仲
朝代：宋

岁月翩翩插羽过，十年依旧叹蹉跎。
雁回燕塞乡书少，雪满梁园雅集多。
取乐醉乡聊邂逅，争新谈薮任纷罗。
慇懃尚託抠衣旧，遥许巴吟续郢歌。
次韵瀛倅邓慎思见寄
作者：孔武仲
朝代：宋
体裁：七言律诗

官是麟台却佐州，蓬瀛俱称列仙游。忆分晓色趋天阙，想对春风倚郡楼。书付塞鸿应易到，人如陇水正分流。江湖未有归耕处，何日相逢说旅愁。
次韵答李子约见赠
作者：孔武仲
朝代：宋
体裁：七言律诗

江县山奇水亦清，古今贤宰继声名。施为岂厌地閒僻，学行久推君老成。桂籍掇科论世契，锦囊留句荷交情。当年入洛多英俊，文彩谁如陆士衡。
次韵苏翰林西山诗
作者：孔武仲
朝代：宋

黄州水米宜新醅，东坡好花公自栽。折花倒酒送流景，不念春风飘落梅。醉投青山上九曲，吴王故宫压崔嵬。寒潭已无昔光景，凉殿歘变今楼台。南阳翰林当此日，力探奇险祛尘埃。西江雪浪接溪国，巨石森起繁如堆。手披荒榛得突兀，中有窊处成樽罍。漫疑踪迹尘埃暗，从此出跃樊山隈。大贤坎轲终必用，古剑双蛰生莓苔。忽抛光芒万丈去，星斗辟易青天开。欃枪枉矢莫妄动，以汤滴雪谁先摧。披奇振淹自明主，区区识宝非张雷。阳春一奏众争和，咸韶荡默群仙来。虽然此亦外物尔，岂系两公乐与哀。
次韵苏翰林西山诗
作者：孔武仲
朝代：宋

黄州水米宜新醅，东坡好花公自栽。
折花倒酒送流景，不念春风飘落梅。
醉投青山上九曲，吴王故宫压崔嵬。
寒潭已无昔光景，凉殿歘变今楼台。
南阳翰林当此日，力探奇险祛尘埃。
西江雪浪接溪国，巨石森起繁如堆。
手披荒榛得突兀，中有窊处成樽罍。
漫疑踪迹尘埃暗，从此出跃樊山隈。
大贤坎轲终必用，古剑双蛰生莓苔。
忽抛光芒万丈去，星斗辟易青天开。
欃枪枉矢莫妄动，以汤滴雪谁先摧。
披奇振淹自明主，区区识宝非张雷。
阳春一奏众争和，咸韶荡黙羣仙来。
虽然此亦外物尔，岂繫两公乐与哀。
次韵邓慎思初入同文馆
作者：孔武仲
朝代：宋
体裁：七言律诗

十载江湖万里行，偶来西馆阅豪英。云龙九阙晨书诏，灯火千门夜出城。潇洒庭除当月色，重稠幕帟断人声。年家兄弟今同舍，会见河南起贾生。
次韵邓慎思见寄
作者：孔武仲
朝代：宋

暂寄潇湘百尺船，谁论灶冷突无烟。城阴潦积朝慵出，枕底波鸣夜废眠。潭府更看花似锦，洞庭将泛水如天。相期尽校蓬山藏，不秖东流酹酒仙。
次韵邓慎思见寄
作者：孔武仲
朝代：宋

暂寄潇湘百尺船，谁论竈冷突无烟。
城阴潦积朝慵出，枕底波鸣夜废眠。
潭府更看花似锦，洞庭将泛水如天。
相期尽校蓬山藏，不秖东流酹酒仙。
次韵酬昌侠见贶之句
作者：孔武仲
朝代：宋
体裁：七言律诗

读君诗句骨毛寒，直恐吟来得意难。划若震雷惊蛰户，烂如奎宿照云端。锋铓剸截昆山玉，意气腾凌大海澜。欲识词源最清处，露珠新滴水精盘。
次韵马中玉春日偶成
作者：孔武仲
朝代：宋

京都久客忆归频，准拟江南看早春。多病馀生万事已，起惊芳意一番新。东湖水满鱼应乐，南浦波明柳自匀。玉脸芙蕖容易得，要须叮嘱养花人。
次韵马中玉春日偶成
作者：孔武仲
朝代：宋

京都久客忆归频，凖拟江南看早春。
多病余生万事已，起惊芳意一番新。
东湖水满鱼应乐，南浦波明柳自匀。
玉脸芙蕖容易得，要须叮嘱养花人。
次韻介之
作者：孔武仲
朝代：宋

亭上掀簾試解襟，遠山崷崒勢前臨。
前灘濺沫鏘鳴玉，落照蒸霞映翠金。
運筆欲回天地力，高談直造聖賢心。
於中覽景宜誰預，願結夫君此笑吟。
次韻余樗年同文館書事
作者：孔武仲
朝代：宋

衡門咫尺限闗河，此地平時匹馬過。
欲把塵埃比山嶽，寧辭羽翮寄罝羅。
華堂翠幕供閒燕，明月清風伴嘯歌。
擬寫秋容須筆力，新詩句句似陰何。
次韻和張芸老阻風見寄
作者：孔武仲
朝代：宋

聞道征帆却滯留，蕭條湘岸正南頭。
春光雖有將歸意，野色仍供不盡愁。
破浪心期元萬里，揚帆目送已千舟。
山齋亦欲君重訪，逆水如今是順流。
次韻和楊公濟見贈三首·其一
作者：孔武仲
朝代：宋

虢略先生不諱窮，詠歌堯舜與時逢。
傳呼滿道今爲使，斂板登門亦見容。
南浦清波輝玉樹，西齋新釀入金鍾。
臨分警戒言尤切，似欲驅馳叔夜慵。
次韻和楊公濟見贈三首·其三
作者：孔武仲
朝代：宋

清談衮衮思無窮，渾似饒陽邑下逢。
霜重湖天初凛冽，夜長樽酒更從容。
新編自富詩千首，巖邑今饒畝一鍾。
兀坐江城隨五斗，肯憂紫囗囗衣慵。
次韻和楊公濟見贈三首·其二
作者：孔武仲
朝代：宋

魯國鮿生與俗同，何嘗孤訐慕龍逢。
邑佳不及陶彭澤，官小差肩邴曼容。
故國安栖無一瓦，高堂失養感千鍾。
賢豪見顧何恢廓，自冩新詩慰病慵。
次韻和歐勉甫見送
作者：孔武仲
朝代：宋

抱關委吏可忘年，而况吾徒志聖賢。
策馬漸隨南去雁，寄聲應有北歸船。
無情尺水猶能鍳，有志精金尚可鐫。
願以此心推一邑，他時不負贈行篇。
次韻和王敏仲望祝融峰四首·其一
作者：孔武仲
朝代：宋

獨立千秋渾不倚，排虚直上似無根。
履穿尚恐高難及，磴滑猶應險可捫。
次韻和王敏仲望祝融峰四首·其三
作者：孔武仲
朝代：宋

南帝尊嚴勑六丁，剜湘爲硯嶽爲屏。
照青疊秀俱來會，惟有中峰在杳冥。
次韻和王敏仲望祝融峰四首·其二
作者：孔武仲
朝代：宋

斗柄峥嶸宜有概，星榆爛漫豈無根。
祝融直上應窺見，閶闔雖重亦可捫。
次韻和王敏仲望祝融峰四首·其四
作者：孔武仲
朝代：宋

僧居曉看一峰青，迥絕纎塵點畫屏。
會有片雲來觸石，江湖三日雨冥冥。
次韻和知郡朝奉登禪月臺書事二首·其一
作者：孔武仲
朝代：宋

物有賤而貴，勸公收樺皮。
自能全烈火，何用爇香脂。
山徑狂風夜，茅簷密雪時。
金蓮猝難買，唯此頗相宜。
次韻和知郡朝奉登禪月臺書事二首·其二
作者：孔武仲
朝代：宋

素月寒光好，高齋夜已扄。
影難穿密紙，光稍泛疏櫺。
皎潔臨書案，朦朧到研屏。
沈吟憶丹桂，更欲步中庭。
次韻和鄧慎思謝劉明復畫道林秋景二首·其一
作者：孔武仲
朝代：宋

鈴齋清話未更端，一埽禪林景趣完。
縹緲已裝新殿塔，縈紆仍引外峰巒。
冷風有意生空濶，密雪無聲下廣寒。
平昔所遊今在眼，凄凉疑是夢中看。
次韻和鄧慎思謝劉明復畫道林秋景二首·其二
作者：孔武仲
朝代：宋

以詩博畫雖不費，要秋得冬如未完。
恍疑霰雪滿天地，慘若暮氣迷峰巒。
夜堂高張醉魂醒，暑館偶窺吟魄寒。
筆端直與造化會，莫作人間毫素看。
次韻和鄧憤思與太守同登清湘樓
作者：孔武仲
朝代：宋

郡樓邀會樂豐年，極目山川思浩然。
才子登臨嗟昔别，使君藩屏值新遷。
前峰緑霧藏丹葉，别浦平沙襯碧漣。
不但醉吟湘與麓，魯歌崧漢美周宣。
次韻天覺行縣
作者：孔武仲
朝代：宋

餘涼凜凜認乘驄，分走郊圻督事功。
照路官儀驚衆目，快襟詩思有清風。
隋河楊柳縈天上，魏闕觚稜在夢中。
朝會相逢勞行色，滑稽酬對興無窮。
次韻宋履中兄弟九日詩
作者：孔武仲
朝代：宋

遙知把酒對重陽，簷外秋聲葉半黄。
落帽想當追故事，披襟仍喜得新涼。
自憐僻處真匏繫，只羨清吟屬雁行。
聞說家楹増壯麗，落成應許到華堂。
次韻宋履中歲晏言懷
作者：孔武仲
朝代：宋

寂寞郊居遠，晨晡四馬馳。
日驚東逝水，心感歲寒枝。
霜色朝如洗，雲容莫不怡。
梁園將密雪，不飲亦奚爲。
次韻李端叔
作者：孔武仲
朝代：宋

此身萍梗厭漂流，慚寄潯陽江上頭。
勝景長年闗夢寐，輕裘何日返林丘。
扶搖莫作扶搖計，樸樕應容樸樕投。
徙倚高樓情不極，恰如王粲在荆州。
次韻李端叔見贈
作者：孔武仲
朝代：宋

君才瀟洒應時流，久滯寧非命壓頭。
昨見河南推賈誼，行聞天子召吾丘。
已無痛飲觀風味，猶有新詩講報投。
京洛塵沙著人甚，清涼高爽憶宣州。
次韻李至之席上作
作者：孔武仲
朝代：宋

歲月翩翩插羽過，十年依舊歎蹉跎。
雁回燕塞鄉書少，雪滿梁園雅集多。
取樂醉鄉聊邂逅，爭新談藪任紛羅。
慇懃尚託摳衣舊，遙許巴吟續郢歌。
次韻瀛倅鄧慎思見寄
作者：孔武仲
朝代：宋

官是麟臺却佐州，蓬瀛俱稱列仙遊。
憶分曉色趨天闕，想對春風倚郡樓。
書付塞鴻應易到，人如隴水正分流。
江湖未有歸耕處，何日相逢說旅愁。
次韻答李子約見贈
作者：孔武仲
朝代：宋

江縣山奇水亦清，古今賢宰繼聲名。
施爲豈厭地閒僻，學行久推君老成。
桂籍掇科論世契，錦囊留句荷交情。
當年入洛多英俊，文彩誰如陸士衡。
次韻蘇翰林西山詩
作者：孔武仲
朝代：宋

黄州水米宜新醅，東坡好花公自栽。
折花倒酒送流景，不念春風飄落梅。
醉投青山上九曲，吴王故宫壓崔嵬。
寒潭已無昔光景，凉殿歘變今樓臺。
南陽翰林當此日，力探奇險祛塵埃。
西江雪浪接溪國，巨石森起繁如堆。
手披荒榛得突兀，中有窊處成樽罍。
漫疑蹤跡塵埃暗，從此出躍樊山隈。
大賢坎軻終必用，古劍雙蟄生莓苔。
忽抛光芒萬丈去，星斗辟易青天開。
欃槍枉矢莫妄動，以湯滴雪誰先摧。
披奇振淹自明主，區區識寶非張雷。
陽春一奏衆争和，咸韶蕩黙羣仙來。
雖然此亦外物爾，豈繫兩公樂與哀。
次韻鄧慎思初入同文館
作者：孔武仲
朝代：宋

十載江湖萬里行，偶來西館閱豪英。
雲龍九闕晨書詔，燈火千門夜出城。
瀟洒庭除當月色，重稠幕帟斷人聲。
年家兄弟今同舍，會見河南起賈生。
次韻鄧慎思見寄
作者：孔武仲
朝代：宋

暫寄瀟湘百尺船，誰論竈冷突無煙。
城陰潦積朝慵出，枕底波鳴夜廢眠。
潭府更看花似錦，洞庭將泛水如天。
相期盡校蓬山藏，不秖東流酹酒仙。
次韻酬昌俠見貺之句
作者：孔武仲
朝代：宋

讀君詩句骨毛寒，直恐吟來得意難。
劃若震雷驚蟄户，爛如奎宿照雲端。
鋒鋩剸截崑山玉，意氣騰凌大海瀾。
欲識詞源最清處，露珠新滴水精盤。
次韻馬中玉春日偶成
作者：孔武仲
朝代：宋

京都久客憶歸頻，凖擬江南看早春。
多病餘生萬事已，起驚芳意一番新。
東湖水滿魚應樂，南浦波明柳自匀。
玉臉芙蕖容易得，要須叮囑養花人。
武仲伏蒙宠寄新篇不忘往事恩谊甚厚谨依严韵和酬伏惟台慈特赐采览
作者：孔武仲
朝代：宋

治才优似尹京年，余思吟哦入彩笺。
元帅子孙真将种，翰林风格自天仙。
追随尽腊无留刻，挥染香煤有剩妍。
尽是从容雅歌事，铭功何苦勒燕然。
武仲伏蒙宠寄新篇不忘往事恩谊甚厚谨依严韵和酬伏惟台慈特赐采览
作者：孔武仲
朝代：宋

治才优似尹京年，馀思吟哦入彩笺。元帅子孙真将种，翰林风格自天仙。追随尽腊无留刻，挥染香煤有剩妍。尽是从容雅歌事，铭功何苦勒燕然。
武仲伏蒙寵寄新篇不忘往事恩誼甚厚謹依嚴韻和酬伏惟台慈特賜采覽
作者：孔武仲
朝代：宋

治才優似尹京年，餘思吟哦入彩牋。
元帥子孫真將種，翰林風格自天仙。
追隨盡臘無留刻，揮染香煤有剩妍。
盡是從容雅歌事，銘功何苦勒燕然。
武仲伏蒙知府待制宠示新诗课成短篇以献左右
作者：孔武仲
朝代：宋
体裁：七言律诗

侍从荣依日月光，更因盘错试锋铓。谏书不上时无事，讼缿无留日倍长。旧好葭莩容间见，新篇锦绣得家藏。自惭思涸无高韵，蒿管何因拟凤凰。
武仲伏蒙知府待制寵示新詩課成短篇以獻左右
作者：孔武仲
朝代：宋

侍從榮依日月光，更因盤錯試鋒鋩。
諫書不上時無事，訟缿無留日倍長。
舊好葭莩容間見，新篇錦繡得家藏。
自慚思涸無高韻，蒿管何因擬鳳凰。
武昌县西山寺
作者：孔武仲
朝代：宋

吴王宫殿西山头，萧萧爽气长如秋。武昌连都甚偪仄，赖有此山供胜游。东南豪杰俱故旧，当年孝廉孙仲谋。一朝名号僣九五，朱紫罗列皆公侯。欢娱应似河朔饮，缥缈宜有云端楼。危弦脆管落天上，饮散咸入西江流。而今寂寞皆陈迹，遍地松竹清阴浮。岩泉滴沥醒四座，相见环佩锵琳球。龙泉宝气亦消尽，磨剑只有空池留。老僧向我说遗事，兴废反覆令人愁。但当沈酣卷大白，徐趁明月牵归舟。
武昌县西山寺
作者：孔武仲
朝代：宋

吴王宫殿西山头，萧萧爽气长如秋。
武昌连都甚偪仄，頼有此山供胜游。
东南豪杰俱故旧，当年孝廉孙仲谋。
一朝名号僣九五，朱紫罗列皆公侯。
驩娱应似河朔饮，缥缈宜有云端楼。
危絃脆管落天上，饮散咸入西江流。
而今寂寞皆陈迹，遍地松竹清阴浮。
岩泉滴沥醒四座，相见环佩锵琳球。
龙泉宝气亦消尽，磨剑只有空池留。
老僧向我说遗事，兴废反覆令人愁。
但当沈酣卷大白，徐趁明月牵归舟。
武昌縣西山寺
作者：孔武仲
朝代：宋

吳王宫殿西山頭，蕭蕭爽氣長如秋。
武昌連都甚偪仄，頼有此山供勝遊。
東南豪傑俱故舊，當年孝廉孫仲謀。
一朝名號僣九五，朱紫羅列皆公侯。
驩娱應似河朔飲，縹緲宜有雲端樓。
危絃脆管落天上，飲散咸入西江流。
而今寂寞皆陳迹，遍地松竹清陰浮。
巖泉滴瀝醒四座，相見環珮鏘琳球。
龍泉寶氣亦消盡，磨劍只有空池留。
老僧向我說遺事，興廢反覆令人愁。
但當沈酣卷大白，徐趁明月牽歸舟。
歸宗寺
作者：孔武仲
朝代：宋

海會寮中略問禪，高僧剛道語難傳。
却詢耶舍羅那事，俯仰人間七百年。
歸舍吟
作者：孔武仲
朝代：宋

長堤夾天溝，浩蕩東南流。
上有騎馬客，枯髯清兩眸。
馬後無飛蓋，馬前無鳴騶。
進無趦趄謁，退無輕俠遊。
攜金入市賣，十舖不一售。
包裹却歸舍，置之床一頭。
半夜光滿屋，潜知是精鏐。
貴物莫賤貨，不如深巷收。
一旦遇知者，堆斗價可求。
寄謝路傍子，神珠難闇投。
水上清風覆以喬木
作者：孔武仲
朝代：宋

喬木張帷幄，小溪環珮聲。
清風復颯然，三者固難幷。
而我兼得之，世俗亦不爭。
逍遙萬慮廢，俯仰一身輕。
豁若發醯雞，悟然虛白生。
萬里涉山川，三伏值炎蒸。
赤日正流天，籃輿須駐行。
波明金沙露，渡仄畫舫橫。
上飄以淅淅，下濺以泠泠。
中有翠影浮，蓊蔚如畫屏。
頃刻諧我意，翛然已忘形。
濯足臨潺湲，披襟望青冥。
山中真可樂，世路空營營。
水上清风覆以乔木
作者：孔武仲
朝代：宋

乔木张帷幄，小溪环佩声。清风复飒然，三者固难并。而我兼得之，世俗亦不争。逍遥万虑废，俯仰一身轻。豁若发醯鸡，悟然虚白生。万里涉山川，三伏值炎蒸。赤日正流天，篮舆须驻行。波明金沙露，渡仄画舫横。上飘以淅淅，下溅以泠泠。中有翠影浮，蓊蔚如画屏。顷刻谐我意，翛然已忘形。濯足临潺湲，披襟望青冥。山中真可乐，世路空营营。
水上清风覆以乔木
作者：孔武仲
朝代：宋

乔木张帷幄，小溪环佩声。
清风復飒然，三者固难幷。
而我兼得之，世俗亦不争。
逍遥万虑废，俯仰一身轻。
豁若发酰鸡，悟然虚白生。
万里涉山川，三伏值炎蒸。
赤日正流天，篮舆须驻行。
波明金沙露，渡仄画舫横。
上飘以淅淅，下溅以泠泠。
中有翠影浮，蓊蔚如画屏。
顷刻谐我意，翛然已忘形。
濯足临潺湲，披襟望青冥。
山中真可乐，世路空营营。
江上
作者：孔武仲
朝代：宋

万里长江一叶舟，客心萧索已惊秋。
乱霞影照山根寺，落日光翻水面楼。
浅浦耀金知跃鲤，前滩点雪见栖鸥。
少年壮气悲寥廓，未忍沧江下钓鈎。
江上
作者：孔武仲
朝代：宋

万里长江一叶舟，客心萧索已惊秋。乱霞影照山根寺，落日光翻水面楼。浅浦耀金知跃鲤，前滩点雪见栖鸥。少年壮气悲寥廓，未忍沧江下钓钩。
江上
作者：孔武仲
朝代：宋

秋空杳杳豁四顧，葛衣藜杖尋堤去。
雙鳬拍波天外來，一棹凌風鏡中渡。
静中榮辱興蕭條，指點蓬萊作歸路。
江上
作者：孔武仲
朝代：宋

秋空杳杳豁四顾，葛衣藜杖寻堤去。双凫拍波天外来，一棹凌风镜中渡。静中荣辱兴萧条，指点蓬莱作归路。
江上
作者：孔武仲
朝代：宋

秋空杳杳豁四顾，葛衣藜杖寻堤去。
双鳬拍波天外来，一棹凌风镜中渡。
静中荣辱兴萧条，指点蓬莱作归路。
江上
作者：孔武仲
朝代：宋

萬里長江一葉舟，客心蕭索已驚秋。
亂霞影照山根寺，落日光翻水面樓。
淺浦耀金知躍鯉，前灘點雪見棲鷗。
少年壯氣悲寥廓，未忍滄江下釣鈎。
江上晚行寄介之
作者：孔武仲
朝代：宋

廉纖一雨適春閒，擊劍悲歌氣滿顔。
消破古今惟日月，補完風雅只江山。
我因爲旅成拘滯，君此安居得往還。
一夕竹窗燈燭照，論文談易兩俱閒。
江上晚行寄介之
作者：孔武仲
朝代：宋
体裁：七言律诗

廉纤一雨适春閒，击剑悲歌气满颜。消破古今惟日月，补完风雅只江山。我因为旅成拘滞，君此安居得往还。一夕竹窗灯烛照，论文谈易两俱閒。
江晦叔見訪于興國寺見庭中修竹兩竿云竹雖不多而蕭騷可愛因贈之詩
作者：孔武仲
朝代：宋

憶昨在江都，聨君城一曲。
我家百色無，唯有數竿竹。
琅玕淨相倚，蕭灑意常足。
君亦時見過，笑語伴幽獨。
别來七見春，屢送光景速。
京師車馬煩，高塵蔽華屋。
僧室日閉關，靜若在巖谷。
忽聞剥啄聲，把手叙寒燠。
嵌空疉石畔，亦有雙筠緑。
動君青雲興，賞眄不移目。
愛其蕭騷風，摇此蒼翠玉。
有如嗜膾炙，久矣虛其腹。
一旦逢割鮮，欣然喜如沃。
乃知物外適，可以傲流俗。
奉常官事簡，佳集時可卜。
軒窗闢深邃，冠帯脫拘束。
文枰稍拂拭，白黑看馳逐。
更設茶兩旗，何須酒百斛。
江晦叔见访于兴国寺见庭中修竹两竿云竹虽不多而萧骚可爱因赠之诗
作者：孔武仲
朝代：宋

忆昨在江都，联君城一曲。我家百色无，唯有数竿竹。琅玕净相倚，萧洒意常足。君亦时见过，笑语伴幽独。别来七见春，屡送光景速。京师车马烦，高尘蔽华屋。僧室日闭关，静若在岩谷。忽闻剥啄声，把手叙寒燠。嵌空叠石畔，亦有双筠绿。动君青云兴，赏眄不移目。爱其萧骚风，摇此苍翠玉。有如嗜脍炙，久矣虚其腹。一旦逢割鲜，欣然喜如沃。乃知物外适，可以傲流俗。奉常官事简，佳集时可卜。轩窗辟深邃，冠带脱拘束。文枰稍拂拭，白黑看驰逐。更设茶两旗，何须酒百斛。
江晦叔见访于兴国寺见庭中修竹两竿云竹虽不多而萧骚可爱因赠之诗
作者：孔武仲
朝代：宋

忆昨在江都，聨君城一曲。
我家百色无，唯有数竿竹。
琅玕净相倚，萧洒意常足。
君亦时见过，笑语伴幽独。
别来七见春，屡送光景速。
京师车马烦，高尘蔽华屋。
僧室日闭关，静若在岩谷。
忽闻剥啄声，把手叙寒燠。
嵌空疉石畔，亦有双筠緑。
动君青云兴，赏眄不移目。
爱其萧骚风，摇此苍翠玉。
有如嗜脍炙，久矣虚其腹。
一旦逢割鲜，欣然喜如沃。
乃知物外适，可以傲流俗。
奉常官事简，佳集时可卜。
轩窗闢深邃，冠帯脱拘束。
文枰稍拂拭，白黑看驰逐。
更设茶两旗，何须酒百斛。
江豚詩
作者：孔武仲
朝代：宋

黑者江豚，白者白塈。
狀異名殊，同宅大水。
淵有羣魚，掠以肥已。
是謂小害，顧有可喜。
大川夷平，縞素不起。
兩兩出没，矜其頰嘴。
若俛若仰，若躍若跪。
舟人相語，驚瀾將作。
亟入灣浦，踣檣布筰。
俄頃風至，簸山搖岳。
浪如車輪，氛霧相薄。
舟人燕安，如在城郭。
先事而告，昭哉爾功。
鰐啗牛馬，頭象鼉龍。
暴殄天物，安得爾同。
于人無害，所欲易充。
暴露形體，告人以忠。
又多膏油，以助汝工。
江湖下貧，機杼以農。
烏鵲知風，商羊識雨。
大厦之下，風雨何苦。
豈知舟航，方在積險。
以爾占天，蓍蔡之驗。
古之報祭，不遺微蟲。
孰揚爾烈，登薦蜡宫。
世不爾好，復惟爾惡。
我作此歌，爲昭其故。
江豚诗
作者：孔武仲
朝代：宋

黑者江豚，白者白塈。
状异名殊，同宅大水。
渊有羣鱼，掠以肥已。
是谓小害，顾有可喜。
大川夷平，缟素不起。
两两出没，矜其颊嘴。
若俛若仰，若跃若跪。
舟人相语，惊澜将作。
亟入湾浦，踣樯布筰。
俄顷风至，簸山摇岳。
浪如车轮，氛雾相薄。
舟人燕安，如在城郭。
先事而告，昭哉尔功。
鰐啖牛马，头象鼍龙。
暴殄天物，安得尔同。
于人无害，所欲易充。
暴露形体，告人以忠。
又多膏油，以助汝工。
江湖下贫，机杼以农。
乌鹊知风，商羊识雨。
大厦之下，风雨何苦。
岂知舟航，方在积险。
以尔占天，蓍蔡之验。
古之报祭，不遗微虫。
孰扬尔烈，登荐蜡宫。
世不尔好，復惟尔恶。
我作此歌，为昭其故。
江豚诗
作者：孔武仲
朝代：宋

黑者江豚，白者白塈。状异名殊，同宅大水。渊有群鱼，掠以肥已。是谓小害，顾有可喜。大川夷平，缟素不起。两两出没，矜其颊嘴。若俛若仰，若跃若跪。舟人相语，惊澜将作。亟入湾浦，踣樯布笮。俄顷风至，簸山摇岳。浪如车轮，氛雾相薄。舟人燕安，如在城郭。先事而告，昭哉尔功。鳄啖牛马，头象鼍龙。暴殄天物，安得尔同。于人无害，所欲易充。暴露形体，告人以忠。又多膏油，以助汝工。江湖下贫，机杼以农。乌鹊知风，商羊识雨。大厦之下，风雨何苦。岂知舟航，方在积险。以尔占天，蓍蔡之验。古之报祭，不遗微虫。孰扬尔烈，登荐蜡宫。世不尔好，复惟尔恶。我作此歌，为昭其故。
池州山
作者：孔武仲
朝代：宋
体裁：七言绝句

水际天边尽画屏，广寒宫阙玉为城。南来已为江山助，到此逢山眼更明。
池州山
作者：孔武仲
朝代：宋

水際天邊盡畫屏，廣寒宫闕玉爲城。
南來已爲江山助，到此逢山眼更明。
汴河
作者：孔武仲
朝代：宋

{禜示=石}渠斜与昆河接，河远渠悭几可涉。
狂霖一涨高十寻，迅泻东来比三峡。
崩腾下与淮泗会，清泚亦容伊雒杂。
横空九阙真垂虹，怒捲千艘如败叶。
祇堪平地看汹涌，何事乘危理舟楫。
共夫鹅鹳行天上，遥与谷中相应答。
但忧心手一乖迕，巨舶高樯两摧折。
而余进退久安命，掲厉以望初不慑。
妻孥亦已惯江湖，笑语犹如泛山陿。
鸣弓击柝惊夜盗，掘茹捞鰕佐晨馌。
时登绝径步榆柳，或面荒陂看鳬鸭。
我生东南趣向野，挥弄清溪看苕霅。
枕流潄石真所便，履浊凌险终未惬。
觚棱渐喜金阙近，釜甑何忧米塩乏。
浑如海客泛枯槎，缭绕明河望阊阖。
汴河
作者：孔武仲
朝代：宋

{禜示=石}渠斜與昆河接，河遠渠慳幾可涉。
狂霖一漲高十尋，迅瀉東來比三峽。
崩騰下與淮泗會，清泚亦容伊雒雜。
横空九闕真垂虹，怒捲千艘如敗葉。
祇堪平地看洶湧，何事乘危理舟楫。
共夫鵝鸛行天上，遙與谷中相應答。
但憂心手一乖迕，巨舶高檣兩摧折。
而余進退久安命，掲厲以望初不懾。
妻孥亦已慣江湖，笑語猶如泛山陿。
鳴弓擊柝驚夜盜，掘茹撈鰕佐晨饁。
時登絕逕步榆柳，或面荒陂看鳬鴨。
我生東南趣向野，揮弄清溪看苕霅。
枕流潄石真所便，履濁凌險終未愜。
觚稜漸喜金闕近，釜甑何憂米塩乏。
渾如海客泛枯槎，繚繞明河望閶闔。
汴河
作者：孔武仲
朝代：宋
体裁：古风

䃕渠斜与昆河接，河远渠悭几可涉。狂霖一涨高十寻，迅泻东来比三峡。崩腾下与淮泗会，清泚亦容伊雒杂。横空九阙真垂虹，怒捲千艘如败叶。祇堪平地看汹涌，何事乘危理舟楫。共夫鹅鹳行天上，遥与谷中相应答。但忧心手一乖迕，巨舶高樯两摧折。而余进退久安命，揭厉以望初不慑。妻孥亦已惯江湖，笑语犹如泛山狭。鸣弓击柝惊夜盗，掘茹捞虾佐晨馌。时登绝径步榆柳，或面荒陂看凫鸭。我生东南趣向野，挥弄清溪看苕霅。枕流漱石真所便，履浊凌险终未惬。觚棱渐喜金阙近，釜甑何忧米盐乏。浑如海客泛枯槎，缭绕明河望阊阖。
汴河
作者：孔武仲
朝代：宋

䃕渠斜与昆河接，河远渠悭几可涉。狂霖一涨高十寻，迅泻东来比三峡。崩腾下与淮泗会，清泚亦容伊雒杂。横空九阙真垂虹，怒捲千艘如败叶。祇堪平地看汹涌，何事乘危理舟楫。共夫鹅鹳行天上，遥与谷中相应答。但忧心手一乖迕，巨舶高樯两摧折。而余进退久安命，揭厉以望初不慑。妻孥亦已惯江湖，笑语犹如泛山陕。鸣弓击柝惊夜盗，掘茹捞虾佐晨馌。时登绝径步榆柳，或面荒陂看凫鸭。我生东南趣向野，挥弄清溪看苕霅。枕流漱石真所便，履浊凌险终未惬。觚棱渐喜金阙近，釜甑何忧米盐乏。浑如海客泛枯槎，缭绕明河望阊阖。
汴河汲井
作者：孔武仲
朝代：宋

解纜古城陰，繫舟緑榆影。
浩蕩觀濁流，咫尺有甘井。
譬如坐湯鑊，傍觀冰玉冷。
望之首不回，清泉逐修綆。
餘香入新稻，真味添細茗。
蒸骨爲之凉，醉魄一以醒。
昔有少陵翁，卜居在遐境。
美味當百金，修筒接千嶺。
我今渾不費，汲取在俄頃。
川路遠迢迢，客愁長耿耿。
得此稍忘憂，無殊卧箕潁。
汴河汲井
作者：孔武仲
朝代：宋

解缆古城阴，系舟绿榆影。浩荡观浊流，咫尺有甘井。譬如坐汤镬，傍观冰玉冷。望之首不回，清泉逐修绠。馀香入新稻，真味添细茗。蒸骨为之凉，醉魄一以醒。昔有少陵翁，卜居在遐境。美味当百金，修筒接千岭。我今浑不费，汲取在俄顷。川路远迢迢，客愁长耿耿。得此稍忘忧，无殊卧箕颍。
汴河汲井
作者：孔武仲
朝代：宋

解缆古城阴，繫舟緑榆影。
浩荡观浊流，咫尺有甘井。
譬如坐汤镬，傍观冰玉冷。
望之首不回，清泉逐修绠。
余香入新稻，真味添细茗。
蒸骨为之凉，醉魄一以醒。
昔有少陵翁，卜居在遐境。
美味当百金，修筒接千岭。
我今浑不费，汲取在俄顷。
川路远迢迢，客愁长耿耿。
得此稍忘忧，无殊卧箕颍。
泊赵屯
作者：孔武仲
朝代：宋

忆昨省觐趋？川，莱衣拥绿方少年。艰难险阻俱未历，孟浪勇决唯争先。舟发赵屯犹未饭，有风北起空濛间。掀摇三山簸五岳，巨浪倒泼东南天。千林向人俱顿仆，两岸过眼真飞鶱。帆樯回戛河汉底，鹢首俯饮蛟龙渊。跳波溅沫来四面，坐中时得鲤与鳣。妻啼婢讪殊不顾，兀坐正读逍遥篇。为言方破万里浪，不尔捉月为神仙。江中逢巨石，颇突为引牵。逡巡水势亦平缓，幸免肝胫输乌鸢。暮投彭泽宿荒草，神惊魄颤何能眠。自兹稍悟垂堂戒，靴纹才起不敢前。矜持太过仅无患，往往所至伤流连。乃知老谋与壮事，心胆殊异难兼全。重来此地畏汹涌，藏舟别浦看漪涟。鱼跳鸥下自可喜，何用蛟鳄饮流涎。斜阳依依炤草木，夹岸葭菼铺书毡。儿今弱冠昔何有，昔颔无须今皓然。二十馀年才瞬息，时事几蜕如秋蝉。区区走俗亦何赖，安得尺地巢林泉。
泊赵屯
作者：孔武仲
朝代：宋
体裁：古风

忆昨省觐趋�川，莱衣拥绿方少年。艰难险阻俱未历，孟浪勇决唯争先。舟发赵屯犹未饭，有风北起空濛间。掀摇三山簸五岳，巨浪倒泼东南天。千林向人俱顿仆，两岸过眼真飞鶱。帆樯回戛河汉底，鹢首俯饮蛟龙渊。跳波溅沫来四面，坐中时得鲤与鳣。妻啼婢讪殊不顾，兀坐正读逍遥篇。为言方破万里浪，不尔捉月为神仙。江中逢巨石，颇突为引牵。逡巡水势亦平缓，幸免肝胫输乌鸢。暮投彭泽宿荒草，神惊魄颤何能眠。自兹稍悟垂堂戒，靴纹才起不敢前。矜持太过仅无患，往往所至伤流连。乃知老谋与壮事，心胆殊异难兼全。重来此地畏汹涌，藏舟别浦看漪涟。鱼跳鸥下自可喜，何用蛟鳄饮流涎。斜阳依依炤草木，夹岸葭菼铺书毡。儿今弱冠昔何有，昔颔无须今皓然。二十馀年才瞬息，时事几蜕如秋蝉。区区走俗亦何赖，安得尺地巢林泉。
泊赵屯
作者：孔武仲
朝代：宋

忆昨省觐趋𤃩川，莱衣拥緑方少年。
艰难险阻俱未歴，孟浪勇决唯争先。
舟发赵屯犹未饭，有风北起空蒙间。
掀摇三山簸五岳，巨浪倒泼东南天。
千林向人俱顿仆，两岸过眼真飞鶱。
帆樯迴戞河汉底，鹢首俯饮蛟龙渊。
跳波溅沫来四面，坐中时得鲤与鳣。
妻啼婢讪殊不頋，兀坐正读逍遥篇。
为言方破万里浪，不尔捉月为神仙。
江中逢巨石，颇突为引牵。
逡巡水势亦平缓，幸免肝胫输乌鸢。
暮投彭泽宿荒草，神惊魄颤何能眠。
自兹稍悟垂堂戒，靴纹纔起不敢前。
矜持太过仅无患，往往所至伤流连。
乃知老谋与壮事，心胆殊异难兼全。
重来此地畏汹涌，藏舟别浦看漪涟。
鱼跳鸥下自可喜，何用蛟鰐饮流涎。
斜阳依依照草木，夹岸葭菼铺书毡。
儿今弱冠昔何有，昔颔无鬚今皓然。
二十余年纔瞬息，时事几蜕如秋蝉。
区区走俗亦何赖，安得尺地巢林泉。
泊趙屯
作者：孔武仲
朝代：宋

憶昨省覲趨𤃩川，萊衣擁緑方少年。
艱難險阻俱未歴，孟浪勇决唯争先。
舟發趙屯猶未飯，有風北起空濛間。
掀搖三山簸五岳，巨浪倒潑東南天。
千林向人俱頓仆，兩岸過眼真飛鶱。
帆檣迴戞河漢底，鷁首俯飲蛟龍淵。
跳波濺沫來四面，坐中時得鯉與鱣。
妻啼婢訕殊不頋，兀坐正讀逍遙篇。
爲言方破萬里浪，不爾捉月爲神仙。
江中逢巨石，頗突爲引牽。
逡巡水勢亦平緩，幸免肝脛輸烏鳶。
暮投彭澤宿荒草，神驚魄顫何能眠。
自兹稍悟垂堂戒，靴紋纔起不敢前。
矜持太過僅無患，往往所至傷流連。
乃知老謀與壯事，心膽殊異難兼全。
重來此地畏洶湧，藏舟别浦看漪漣。
魚跳鷗下自可喜，何用蛟鰐飲流涎。
斜陽依依炤草木，夾岸葭菼鋪書氈。
兒今弱冠昔何有，昔頷無鬚今皓然。
二十餘年纔瞬息，時事幾蛻如秋蟬。
區區走俗亦何賴，安得尺地巢林泉。
泗州
作者：孔武仲
朝代：宋
体裁：七言律诗

天都佳气郁葱葱，转盼江河万斛通。可但临淮称要地，直因排泗有神功。僧伽普照灵如在，宝椟都梁翠倚空。惭愧使星留客厚，尘埃挥手各西东。
泗州
作者：孔武仲
朝代：宋

天都佳氣鬱葱葱，轉盼江河萬斛通。
可但臨淮稱要地，直因排泗有神功。
僧伽普照靈如在，寶櫝都梁翠倚空。
慚愧使星留客厚，塵埃揮手各西東。
泛清溪入齊山
作者：孔武仲
朝代：宋

轉轎南隄大阻長，不如乘興泛輕航。
園林蔭翳清如簟，禽鳥將迎語有簧。
溪是明河天上去，山疑方丈石中藏。
衣巾散適心閒暇，更勝登臨逐杜郎。
泛清溪入齐山
作者：孔武仲
朝代：宋
体裁：七言律诗

转轿南堤大阻长，不如乘兴泛轻航。园林荫翳清如簟，禽鸟将迎语有簧。溪是明河天上去，山疑方丈石中藏。衣巾散适心閒暇，更胜登临逐杜郎。
洪福寺藤架
作者：孔武仲
朝代：宋

生長應毫末，敷腴忽十尋。
繁花春不歇，密葉晝長陰。
風過龍蛇動，雲開洞府深。
時來學晏坐，朝市不闗心。
洪福寺藤架
作者：孔武仲
朝代：宋

生长应毫末，敷腴忽十寻。繁花春不歇，密叶昼长阴。风过龙蛇动，云开洞府深。时来学晏坐，朝市不关心。
洪福寺藤架
作者：孔武仲
朝代：宋

生长应毫末，敷腴忽十寻。
繁花春不歇，密叶昼长阴。
风过龙蛇动，云开洞府深。
时来学晏坐，朝市不闗心。
淨因院赴浴
作者：孔武仲
朝代：宋

漢客疲江海，乘槎萬里歸。
重尋象王舍，一浣洛城衣。
壞壁凝香靄，明軒泛暮暉。
紅塵不相貸，歸路驟驂騑。
淮西道中
作者：孔武仲
朝代：宋

曾历光黄岭百寻，悲伤仆马在岖嵚。却思前日山行苦，未比今朝车辙深。恐转春风成猛雨，喜逢寒色阁轻阴。荒陂杳杳无人语，坐拥华貂只苦吟。
淮西道中
作者：孔武仲
朝代：宋

曾歴光黄岭百寻，悲伤仆马在岖嵚。
却思前日山行苦，未比今朝车辙深。
恐转春风成猛雨，喜逢寒色阁轻阴。
荒陂杳杳无人语，坐拥华貂只苦吟。
淮西道中
作者：孔武仲
朝代：宋

曾歴光黄嶺百尋，悲傷僕馬在嶇嶔。
却思前日山行苦，未比今朝車轍深。
恐轉春風成猛雨，喜逢寒色閣輕陰。
荒陂杳杳無人語，坐擁華貂只苦吟。
清凉寺
作者：孔武仲
朝代：宋

白寺荒湾略舣舟，携笻来作上方游。
何年巧匠开山骨，自古精兵聚石头。
故垒无人空向久，高堂问话凛生秋。
云庵快望穷千里，一借澄江洗客忧。
清凉寺
作者：孔武仲
朝代：宋

白寺荒湾略舣舟，携筇来作上方游。何年巧匠开山骨，自古精兵聚石头。故垒无人空向久，高堂问话凛生秋。云庵快望穷千里，一借澄江洗客忧。
清涼寺
作者：孔武仲
朝代：宋

白寺荒灣略艤舟，攜笻來作上方遊。
何年巧匠開山骨，自古精兵聚石頭。
故壘無人空向久，高堂問話凜生秋。
雲庵快望窮千里，一借澄江洗客憂。
清溪詞
作者：孔武仲
朝代：宋

譙門之南溪水長，斜暉倒閃青銅光。
下與長江作支股，愁霖漲天江潦黄。
江潦黄，入清溪。
清溪到底終無泥，還如初出秀山時。
清溪词
作者：孔武仲
朝代：宋
体裁：古风

谯门之南溪水长，斜晖倒闪青铜光。下与长江作支股，愁霖涨天江潦黄。江潦黄，入清溪。清溪到底终无泥，还如初出秀山时。
渡江
作者：孔武仲
朝代：宋

扁舟临朝阳，匹马渡江北。志士岂怀居，征夫乐行役。东风吹高原，生意密如织。早晚卸尘鞍，皇州正春色。
渡江
作者：孔武仲
朝代：宋

扁舟临朝阳，匹马渡江北。
志士岂懐居，征夫乐行役。
东风吹高原，生意密如织。
早晚卸尘鞍，皇州正春色。
渡江
作者：孔武仲
朝代：宋

扁舟臨朝陽，匹馬渡江北。
志士豈懐居，征夫樂行役。
東風吹高原，生意密如織。
早晚卸塵鞍，皇州正春色。
渡淮
作者：孔武仲
朝代：宋

扁舟次淮浦，利涉得春風。
脫險黿鼉畔，問津桑柘中。
俯窺清奪魄，回望渺吞空。
委注雖天力，經綸是禹功。
縈紆數州接，浩蕩百源通。
世久無昏墊，川今有會同。
冷煙猶漠漠，暖渌己融融。
暫得觀形勝，翛然慰轉蓬。
渡淮
作者：孔武仲
朝代：宋
体裁：五言排律

扁舟次淮浦，利涉得春风。脱险鼋鼍畔，问津桑柘中。俯窥清夺魄，回望渺吞空。委注虽天力，经纶是禹功。萦纡数州接，浩荡百源通。世久无昏垫，川今有会同。冷烟犹漠漠，暖渌己融融。暂得观形胜，翛然慰转蓬。
游凝祥池同晁无咎作
作者：孔武仲
朝代：宋

平时念京国，此地惬幽情。杨柳繁无路，凫鹥远有声。郊原斜日下，襟袂好风生。把酒须拌醉，还家不隔城。
游凝祥池同晁无咎作
作者：孔武仲
朝代：宋

平时念京国，此地惬幽情。
杨柳繁无路，鳬鹥远有声。
郊原斜日下，襟袂好风生。
把酒须拌醉，还家不隔城。
游善题寺二首 其一 李长者画像
作者：孔武仲
朝代：宋

磥砢一居士，娉婷双少年。对景如无有，著书方浩然。分身聊示现，谁悟此因缘。
游善题寺二首·李长者画像
作者：孔武仲
朝代：宋

磥砢一居士，娉婷双少年。
对景如无有，着书方浩然。
分身聊示现，谁悟此因缘。
游善题寺二首·李长者画像
作者：孔武仲
朝代：宋

磥砢一居士，娉婷双少年。对景如无有，著书方浩然。分身聊示现，谁悟此因缘。步屧出广殿，花木何阴阴。鸟声来迎客，幽趣是山林。当年曾如此，遍入匡庐深。
游善题寺二首·殿西
作者：孔武仲
朝代：宋
体裁：古风

步屧出广殿，花木何阴阴。鸟声来迎客，幽趣是山林。当年曾如此，遍入匡庐深。
游城北李氏园池
作者：孔武仲
朝代：宋

池塘春色归，波水已极目。凫雁稍下来，垂杨舞新绿。登临不惮远，枉径入重复。已见数种花，参差隔脩竹。非特野兴长，彩翠动华屋。沁园天下名，鲁馆当年筑。百年犹盛丽，风景冠辇毂。当时手种植，仰视皆乔木。主人况仁贤，客至初不速。跻攀脚力尽，更酌以醽渌。左右列图书，南北置殽簌。夕阳整归骖，尚谓夜可卜。明日忆胜游，长歌寄金谷。
游城北李氏园池
作者：孔武仲
朝代：宋

池塘春色归，波水已极目。
鳬雁稍下来，垂杨舞新緑。
登临不惮远，枉径入重復。
已见数种花，参差隔修竹。
非特野兴长，彩翠动华屋。
沁园天下名，鲁馆当年筑。
百年犹盛丽，风景冠辇毂。
当时手种植，仰视皆乔木。
主人况仁贤，客至初不速。
跻攀脚力尽，更酌以？渌。
左右列图书，南北置殽簌。
夕阳整归骖，尚谓夜可卜。
明日忆胜游，长歌寄金谷。
游州南同文潜作
作者：孔武仲
朝代：宋

峨峨宫殿列仙居，深水方圆气象殊。
万里舟船会京洛，几人诗酒到蓬壶。
日斜清弄来幽谷，风定蔫红满緑芜。
语罢恍然真梦幻，不应天邑有江湖。
游州南同文潜作
作者：孔武仲
朝代：宋

峨峨宫殿列仙居，深水方圆气象殊。万里舟船会京洛，几人诗酒到蓬壶。日斜清弄来幽谷，风定蔫红满绿芜。语罢恍然真梦幻，不应天邑有江湖。
游建隆觀
作者：孔武仲
朝代：宋

瑞雲靈迹久荒蕪，琳館重開聳碧虚。
邂逅馬蹄過勝境，紛紜人世得仙居。
異花重疊春輝早，喬木森陰晚景疏。
金闕瑤臺不容久，歸來風馭冷襟裾。
游建隆观
作者：孔武仲
朝代：宋

瑞云灵迹久荒芜，琳馆重开耸碧虚。邂逅马蹄过胜境，纷纭人世得仙居。异花重叠春辉早，乔木森阴晚景疏。金阙瑶台不容久，归来风驭冷襟裾。
游建隆观
作者：孔武仲
朝代：宋

瑞云灵迹久荒芜，琳馆重开耸碧虚。
邂逅马蹄过胜境，纷纭人世得仙居。
异花重迭春辉早，乔木森阴晚景疏。
金阙瑶台不容久，归来风驭冷襟裾。
游洪福寺
作者：孔武仲
朝代：宋
体裁：五言律诗

清晨戒童仆，匹马出皇州。欲探逍遥趣，因成烂漫游。藤萝回昼暝，云雨送春愁。傍近绯桃坞，寻春亦少留。
游籍田三首
作者：孔武仲
朝代：宋

酷暑不可逭，天郊聊共寻。云繁当飞盖，风好得披襟。白水田畴远，红蕖浦溆深。斜川陶靖节，千载想知心。杖履重林外，樽罍曲水边。深荷时下鹭，乔木正嘶蝉。敏捷文楸战，清凉竹簟眠。浮瓜复沈李，况有主人贤。落日隐山谷，清风来户庭。烂柯棋已罢，伏槛酒初醒。归辔须长骛，都门偶未扃。辛勤到蓬荜，林表已华星。
游籍田三首·其一
作者：孔武仲
朝代：宋
体裁：五言律诗

酷暑不可逭，天郊聊共寻。云繁当飞盖，风好得披襟。白水田畴远，红蕖浦溆深。斜川陶靖节，千载想知心。
游籍田三首·其三
作者：孔武仲
朝代：宋

落日隐山谷，清风来户庭。烂柯棋已罢，伏槛酒初醒。归辔须长骛，都门偶未扃。辛勤到蓬荜，林表已华星。
游籍田三首·其三
作者：孔武仲
朝代：宋

落日隠山谷，清风来户庭。
烂柯棋已罢，伏槛酒初醒。
归辔须长骛，都门偶未扄。
辛勤到蓬荜，林表已华星。
游籍田三首·其二
作者：孔武仲
朝代：宋

杖履重林外，樽罍曲水边。深荷时下鹭，乔木正嘶蝉。敏捷文楸战，清凉竹簟眠。浮瓜复沈李，况有主人贤。
游籍田三首·其二
作者：孔武仲
朝代：宋

杖履重林外，樽罍曲水边。
深荷时下鹭，乔木正嘶蝉。
敏捷文楸战，清凉竹簟眠。
浮瓜復沈李，况有主人贤。
湓城东
作者：孔武仲
朝代：宋

庐山之岑岑，横绝东南天。
大江之汤汤，洲渚相鈎连。
山水两中间，君家之故园。
忆昨别此去，春风初破年。
归来已秋节，登览怳依然。
万里一转蓬，四时真蜕蝉。
退无环堵宫，长逐车与船。
风景日愈佳，尘埃日纒绵。
人事正浩荡，徒劳赋归田。
湓城东
作者：孔武仲
朝代：宋

庐山之岑岑，横绝东南天。大江之汤汤，洲渚相钩连。山水两中间，君家之故园。忆昨别此去，春风初破年。归来已秋节，登览恍依然。万里一转蓬，四时真蜕蝉。退无环堵宫，长逐车与船。风景日愈佳，尘埃日缠绵。人事正浩荡，徒劳赋归田。
湓城東
作者：孔武仲
朝代：宋

廬山之岑岑，橫絕東南天。
大江之湯湯，洲渚相鈎連。
山水兩中間，君家之故園。
憶昨别此去，春風初破年。
歸來已秋節，登覽怳依然。
萬里一轉蓬，四時真蛻蟬。
退無環堵宫，長逐車與船。
風景日愈佳，塵埃日纒綿。
人事正浩蕩，徒勞賦歸田。
湘上二首·其一
作者：孔武仲
朝代：宋

满眼青湘浸緑苔，谁家篱援坼寒梅。
天容婉美霜云薄，己逗春光入望来。
湘上二首·其一
作者：孔武仲
朝代：宋

满眼青湘浸绿苔，谁家篱援坼寒梅。天容婉美霜云薄，己逗春光入望来。
湘上二首·其一
作者：孔武仲
朝代：宋

滿眼青湘浸緑苔，誰家籬援坼寒梅。
天容婉美霜雲薄，己逗春光入望來。
湘上二首·其二
作者：孔武仲
朝代：宋
体裁：七言律诗

南归曾泛碧湘船，击伏临流似浩然。平野几枯残岁草，渌波犹浸旧时天。簿书倥偬嗟岩邑，樽酒欢娱忆少年。尺水片云今我有，亦当风月为留连。
湘上二首·其二
作者：孔武仲
朝代：宋

南歸曾泛碧湘船，擊伏臨流似浩然。
平野幾枯殘歲草，渌波猶浸舊時天。
簿書倥偬嗟巖邑，樽酒歡娱憶少年。
尺水片雲今我有，亦當風月爲留連。
湘中阻風
作者：孔武仲
朝代：宋

夜泊湖南岸，曉開天北風。
愁雲來覆渚，白浪起吞空。
甕酒霞將薄，瓶花錦带紅。
鄰舟如隔海，孤坐寂寥中。
湘中阻风
作者：孔武仲
朝代：宋
体裁：五言律诗

夜泊湖南岸，晓开天北风。愁云来覆渚，白浪起吞空。瓮酒霞将薄，瓶花锦带红。邻舟如隔海，孤坐寂寥中。
湘潭二首
作者：孔武仲
朝代：宋

禄仕飘然寄楚乡，才能苦短志方强。已栽绿柳如彭泽，况有黄金似栎阳。风飐湘波天影动，云来衡岳雨声长。尚疑卑湿难安处，更起西边百尺堂。县街重复俯惊湍，正与湘江咫尺间。侵齧最忧东汇水，蔽遮惟有北来山。清流倒影楼台壮，白瓦连云市井间。捍患持危功不小，亭亭千古镇荒湾。
湘潭二首·其一
作者：孔武仲
朝代：宋

禄仕飄然寄楚鄉，才能苦短志方强。
已栽緑柳如彭澤，况有黄金似櫟陽。
風颭湘波天影動，雲來衡岳雨聲長。
尚疑卑濕難安處，更起西邊百尺堂。
湘潭二首·其一
作者：孔武仲
朝代：宋

禄仕飘然寄楚乡，才能苦短志方强。
已栽緑柳如彭泽，况有黄金似栎阳。
风飐湘波天影动，云来衡岳雨声长。
尚疑卑湿难安处，更起西边百尺堂。
湘潭二首·其一
作者：孔武仲
朝代：宋

禄仕飘然寄楚乡，才能苦短志方强。已栽绿柳如彭泽，况有黄金似栎阳。风飐湘波天影动，云来衡岳雨声长。尚疑卑湿难安处，更起西边百尺堂。
湘潭二首·其二
作者：孔武仲
朝代：宋

县街重复俯惊湍，正与湘江咫尺间。侵齧最忧东汇水，蔽遮惟有北来山。清流倒影楼台壮，白瓦连云市井间。捍患持危功不小，亭亭千古镇荒湾。
湘潭二首·其二
作者：孔武仲
朝代：宋

县街重復俯惊湍，正与湘江咫尺间。
侵啮最忧东汇水，蔽遮惟有北来山。
清流倒影楼台壮，白瓦连云市井间。
捍患持危功不小，亭亭千古镇荒湾。
湘潭二首·其二
作者：孔武仲
朝代：宋

縣街重復俯驚湍，正與湘江咫尺間。
侵齧最憂東滙水，蔽遮惟有北來山。
清流倒影樓臺壯，白瓦連雲市井間。
捍患持危功不小，亭亭千古鎮荒灣。
湘西
作者：孔武仲
朝代：宋
体裁：七言律诗

文园春晚病无聊，剩欲登临散郁陶。远野输凉来宴坐，长冈倾秀入诗毫。轻明物态归仙境，咫尺城闉限海涛。胜事满前难记忆，戏逢香草缀离骚。
湘西
作者：孔武仲
朝代：宋

文園春晚病無聊，剩欲登臨散鬱陶。
遠野輸凉來宴坐，長岡傾秀入詩毫。
輕明物態歸仙境，咫尺城闉限海濤。
勝事滿前難記憶，戯逢香草綴離騷。
溽暑
作者：孔武仲
朝代：宋

頑雲積穹蒼，天宇晝沉黄。
日車亦徘徊，風力軟不揚。
亭午猶蒸溽，汗瀉如沃漿。
裋褐無所投，返坐閉深房。
外觀俱遣絕，欲以進清涼。
煩襟竟不解，號呼投空床。
安得引扶搖，大鵬共翱翔。
拔石移三山，回波沃扶桑。
炎官喪精魄，火蛾潛遁藏。
披襟閶闔畔，爽氣盈衣裳。
誰能守環堵，執熱徒自傷。
溽暑
作者：孔武仲
朝代：宋
体裁：古风

顽云积穹苍，天宇昼沉黄。日车亦徘徊，风力软不扬。亭午犹蒸溽，汗泻如沃浆。裋褐无所投，返坐闭深房。外观俱遣绝，欲以进清凉。烦襟竟不解，号呼投空床。安得引扶摇，大鹏共翱翔。拔石移三山，回波沃扶桑。炎官丧精魄，火蛾潜遁藏。披襟阊阖畔，爽气盈衣裳。谁能守环堵，执热徒自伤。
瀑布六首·其一
作者：孔武仲
朝代：宋
体裁：七言绝句

悬崖倾注自成川，六月溪风为肃然。不是化工移用巧，尾闾应亦有穷年。
瀑布六首·其一
作者：孔武仲
朝代：宋

懸崖傾注自成川，六月溪風爲肅然。
不是化工移用巧，尾閭應亦有窮年。
瀑布六首·其三
作者：孔武仲
朝代：宋

晴天如練雨成雷，飛洒青空亦快哉。
推倒西峰一百丈，試觀河漢所從來。
瀑布六首·其三
作者：孔武仲
朝代：宋
体裁：七言绝句

晴天如练雨成雷，飞洒青空亦快哉。推倒西峰一百丈，试观河汉所从来。
瀑布六首·其二
作者：孔武仲
朝代：宋
体裁：七言绝句

山头飞瀑海中潮，此理谁能问泬寥。秪恐分流从月窟，桂香无限到西桥。
瀑布六首·其二
作者：孔武仲
朝代：宋

山頭飛瀑海中潮，此理誰能問泬寥。
秪恐分流從月窟，桂香無限到西橋。
瀑布六首·其五
作者：孔武仲
朝代：宋

接石为槽绕画檐，清风爽气坐来添。恰从天外为飞瀑，又向人间作水帘。
瀑布六首·其五
作者：孔武仲
朝代：宋

接石为槽遶画檐，清风爽气坐来添。
恰从天外为飞瀑，又向人间作水帘。
瀑布六首·其五
作者：孔武仲
朝代：宋

接石爲槽遶畫簷，清風爽氣坐來添。
恰從天外爲飛瀑，又向人間作水簾。
瀑布六首·其六
作者：孔武仲
朝代：宋
体裁：五言绝句

窈窕东注壑，舒徐南入江。寄声沧海若，高洁此难双。
瀑布六首·其六
作者：孔武仲
朝代：宋

窈窕东注壑，舒徐南入江。寄声沧海若，高洁此难双。悬崖倾注自成川，六月溪风为肃然。不是化工移用巧，尾闾应亦有穷年。山头飞瀑海中潮，此理谁能问泬寥。秪恐分流从月窟，桂香无限到西桥。晴天如练雨成雷，飞洒青空亦快哉。推倒西峰一百丈，试观河汉所从来。沉浮又似缀汀鸥，石齿横斜咽复流。莫放阴云遮洞府，最宜明月挂高秋。接石为槽绕画檐，清风爽气坐来添。恰从天外为飞瀑，又向人间作水帘。
瀑布六首·其六
作者：孔武仲
朝代：宋

窈窕東注壑，舒徐南入江。
寄聲滄海若，高潔此難雙。
瀑布六首·其四
作者：孔武仲
朝代：宋

沉浮又似綴汀鷗，石齒横斜咽復流。
莫放陰雲遮洞府，最宜明月挂高秋。
瀑布六首·其四
作者：孔武仲
朝代：宋

沉浮又似缀汀鸥，石齿横斜咽复流。莫放阴云遮洞府，最宜明月挂高秋。
瀑布六首·其四
作者：孔武仲
朝代：宋

沉浮又似缀汀鸥，石齿横斜咽復流。
莫放阴云遮洞府，最宜明月挂高秋。
炭步港觀螢
作者：孔武仲
朝代：宋

九華之南蘆葦長，流螢夕起不計雙。
爛如神仙珠玉闕，青羅掩映千明釭。
空江沉沉未見月，近浦穿林起還滅。
魚遊鳥宿自不驚，我知此火初無情。
炭步港观萤
作者：孔武仲
朝代：宋
体裁：古风

九华之南芦苇长，流萤夕起不计双。烂如神仙珠玉阙，青罗掩映千明釭。空江沉沉未见月，近浦穿林起还灭。鱼游鸟宿自不惊，我知此火初无情。
猗猗堂下竹
作者：孔武仲
朝代：宋

猗猗堂下竹，我來初萌芽。
生意甚蹇薄，纔能出泥沙。
狂霖一夕作，霹靂連轟車。
回首未幾日，其成何速耶。
修然數尺高，秀色蔚以佳。
餘陰過盆池，喜躍見魚鮭。
乃知地道敏，不待歳月賖。
念彼遠遊子，聨翩入京華。
勢利勇奔趨，被服爭豪奢。
外雖逐喜好，顧盼相陵夸。
中乃昏智識，有損無増加。
曾竹之不如，徒比草木花。
經風已簸落，枯槁良可嗟。
而我方涉世，浩渺無津涯。
因竹亦自悟，慨歌窗日斜。
猗猗堂下竹
作者：孔武仲
朝代：宋

猗猗堂下竹，我来初萌芽。生意甚蹇薄，才能出泥沙。狂霖一夕作，霹雳连轰车。回首未几日，其成何速耶。修然数尺高，秀色蔚以佳。馀阴过盆池，喜跃见鱼鲑。乃知地道敏，不待岁月赊。念彼远游子，联翩入京华。势利勇奔趋，被服争豪奢。外虽逐喜好，顾盼相陵夸。中乃昏智识，有损无增加。曾竹之不如，徒比草木花。经风已簸落，枯槁良可嗟。而我方涉世，浩渺无津涯。因竹亦自悟，慨歌窗日斜。
猗猗堂下竹
作者：孔武仲
朝代：宋

猗猗堂下竹，我来初萌芽。
生意甚蹇薄，纔能出泥沙。
狂霖一夕作，霹雳连轰车。
回首未几日，其成何速耶。
修然数尺高，秀色蔚以佳。
余阴过盆池，喜跃见鱼鲑。
乃知地道敏，不待歳月賖。
念彼远游子，聨翩入京华。
势利勇奔趋，被服争豪奢。
外虽逐喜好，顾盼相陵夸。
中乃昏智识，有损无増加。
曾竹之不如，徒比草木花。
经风已簸落，枯槁良可嗟。
而我方涉世，浩渺无津涯。
因竹亦自悟，慨歌窗日斜。
猩猩毛笔与黄鲁直同赋
作者：孔武仲
朝代：宋

染血以为衣，稍亲日月光。
封唇以佐酒，众馔登华堂。
谁令拔其毛，万里归文房。
纎妍依象管，寂寞伴萤囊。
生已多言语，死犹近文章。
一身皆有用，岂恤躯干伤。
鼠须固微细，兔毫亦寻常。
物以异为贵，嗟哉俱自戕。
猩猩毛笔与黄鲁直同赋
作者：孔武仲
朝代：宋

染血以为衣，稍亲日月光。封唇以佐酒，众馔登华堂。谁令拔其毛，万里归文房。纤妍依象管，寂寞伴萤囊。生已多言语，死犹近文章。一身皆有用，岂恤躯干伤。鼠须固微细，兔毫亦寻常。物以异为贵，嗟哉俱自戕。
猩猩毛筆與黄魯直同賦
作者：孔武仲
朝代：宋

染血以爲衣，稍親日月光。
封唇以佐酒，衆饌登華堂。
誰令拔其毛，萬里歸文房。
纎妍依象管，寂寞伴螢囊。
生已多言語，死猶近文章。
一身皆有用，豈卹軀幹傷。
鼠須固微細，兔毫亦尋常。
物以異爲貴，嗟哉俱自戕。
献西俘
作者：孔武仲
朝代：宋

先帝谋西域，边功未告成。一朝锄狡穴，万里振天声。汉狱宜归死，汤罗尚借生。淮阴甘就缚，颉利许留京。云气占中国，星辰辟大明。珠帘垂后殿，玉座肃西清。二帝临朝会，千官响佩珩。理司来执讯，译者为通名。殊俗衣冠异，渠魁口眼狞。孽狐仍俯听，穷鸟尚悲鸣。上德均乾覆，胪传贷鼎烹。大廷观舞兽，沧海息波鲸。禄给朝晡糒，书通父子情。熊罴已驯伏，蝼蚁敢纵横。忆昨初擒寇，无惭古用兵。谋谟维素决，军事许专征。蕃汉心谐会，人祗力混并。波涛迷古渚，氛雾压洮城。惨淡移天阵，逡巡却寇营。空拳槌猰㺄，只矢陨搀枪。杂种降无数，良民市不惊。旂常配方召，干羽继韶茎。奏捷公卿贺，酬勋将佐荣。夏戎几失箸，辽主愿寻盟。诡道吾何用，沈几见未萌。终军虽喜事，勿复请长缨。
献西俘
作者：孔武仲
朝代：宋

先帝谋西域，边功未告成。
一朝锄狡穴，万里振天声。
汉狱宜归死，汤罗尚借生。
淮阴甘就缚，颉利许留京。
云气占中国，星辰闢大明。
珠帘垂后殿，玉座肃西清。
二帝临朝会，千官响佩珩。
理司来执讯，译者为通名。
殊俗衣冠异，渠魁口眼狞。
孽狐仍俯听，穷鸟尚悲鸣。
上德均干覆，胪传贷鼎烹。
大廷观舞兽，沧海息波鲸。
禄给朝晡糒，书通父子情。
熊罴已驯伏，蝼蚁敢縦横。
忆昨初擒冦，无惭古用兵。
谋谟维素决，军事许专征。
蕃汉心谐会，人祗力混并。
波涛迷古渚，氛雾压洮城。
惨淡移天阵，逡巡却冦营。
空拳槌猰貐，隻矢陨搀枪。
杂种降无数，良民市不惊。
旗常配方召，干羽继韶茎。
奏捷公卿贺，酬勲将佐荣。
夏戎几失筯，辽主愿寻盟。
诡道吾何用，沈几见未萌。
终军虽喜事，勿復请长缨。
獻西俘
作者：孔武仲
朝代：宋

先帝謀西域，邊功未告成。
一朝鋤狡穴，萬里振天聲。
漢獄宜歸死，湯羅尚借生。
淮陰甘就縛，頡利許留京。
雲氣占中國，星辰闢大明。
珠簾垂後殿，玉座肅西清。
二帝臨朝會，千官響珮珩。
理司來執訊，譯者爲通名。
殊俗衣冠異，渠魁口眼獰。
孽狐仍俯聽，窮鳥尚悲鳴。
上德均乾覆，臚傳貸鼎烹。
大廷觀舞獸，滄海息波鯨。
禄給朝晡糒，書通父子情。
熊羆已馴伏，螻蟻敢縦横。
憶昨初擒冦，無慚古用兵。
謀謨維素決，軍事許專征。
蕃漢心諧會，人祗力混并。
波濤迷古渚，氛霧壓洮城。
慘淡移天陣，逡巡却冦營。
空拳槌猰貐，隻矢隕攙槍。
雜種降無數，良民市不驚。
旂常配方召，干羽繼韶莖。
奏捷公卿賀，酬勲將佐榮。
夏戎幾失筯，遼主願尋盟。
詭道吾何用，沈幾見未萌。
終軍雖喜事，勿復請長纓。
玉淵亭龍潭
作者：孔武仲
朝代：宋

清潭千古照懸崖，崖上飛流動地來。
咫尺語言聞不得，夕陽佳景更徘徊。
玉渊亭龙潭
作者：孔武仲
朝代：宋
体裁：七言绝句

清潭千古照悬崖，崖上飞流动地来。咫尺语言闻不得，夕阳佳景更徘徊。
王文玉出清溪图以示坐客
作者：孔武仲
朝代：宋
体裁：五言排律

舟在此溪滨，披图看愈亲。须知堂上客，便是画中人。潇洒苍葭映，舂容碧浪春。秀山旁发派，秋浦净为邻。飞鹭来窥影，游鱼可数鳞。饮阑须卷去，聊以辟京尘。
王文玉出清溪圖以示坐客
作者：孔武仲
朝代：宋

舟在此溪濱，披圖看愈親。
須知堂上客，便是畫中人。
瀟洒蒼葭映，舂容碧浪春。
秀山旁發派，秋浦淨爲鄰。
飛鷺來窺影，遊魚可數鱗。
飲闌須卷去，聊以辟京塵。
琼花画轴
作者：孔武仲
朝代：宋

我欲游广陵，江湖浩难涉。喜有琼花枝，相随在巾箧。北人初不识，谓是玉蝴蝶。天妃绝世艳，乃以方妓妾。古祠惟一株，他种不欲接。春风乱百草，红紫斗纷煜。皓然姑射姿，岂少朱粉颊。铁干已峥嵘，云朵正稠叠。书林日清閒，万虑坐收摄。悠然对妙笔，颇与幽兴惬。彷佛未易得，吟思舌徒嗫。
琼花画轴
作者：孔武仲
朝代：宋

我欲游广陵，江湖浩难涉。
喜有琼花枝，相随在巾箧。
北人初不识，谓是玉蝴蝶。
天妃绝世艷，乃以方妓妾。
古祠惟一株，他种不欲接。
春风乱百草，红紫斗纷煜。
皓然姑射姿，岂少朱粉颊。
鐡干已峥嵘，云朶正稠叠。
书林日清閒，万虑坐收摄。
悠然对妙笔，颇与幽兴惬。
彷佛未易得，吟思舌徒嗫。
瓊花畫軸
作者：孔武仲
朝代：宋

我欲遊廣陵，江湖浩難涉。
喜有瓊花枝，相隨在巾篋。
北人初不識，謂是玉蝴蝶。
天妃絕世艷，乃以方妓妾。
古祠惟一株，他種不欲接。
春風亂百草，紅紫鬭紛煜。
皓然姑射姿，豈少朱粉頰。
鐡幹已峥嶸，雲朶正稠叠。
書林日清閒，萬慮坐收攝。
悠然對妙筆，頗與幽興愜。
彷彿未易得，吟思舌徒囁。
瓜步解舟
作者：孔武仲
朝代：宋

日落怒号息，扁舟从此移。巨鳞初脱鼎，劲翮不黏黐。历历前征路，茫茫北去陂。白沙聊系泊，灯火夜深时。
瓜步解舟
作者：孔武仲
朝代：宋

日落怒号息，扁舟従此移。
巨鳞初脱鼎，劲翮不黏黐。
歴歴前征路，茫茫北去陂。
白沙聊繫泊，灯火夜深时。
瓜步解舟
作者：孔武仲
朝代：宋

日落怒號息，扁舟従此移。
巨鱗初脫鼎，勁翮不黏黐。
歴歴前征路，茫茫北去陂。
白沙聊繫泊，燈火夜深時。
瓜步阻風
作者：孔武仲
朝代：宋

昨日焚香謁聖母，青衫鞠躬如負弩。
但乞天開萬里明，埽去浮雲戢風雨。
謂宜言發即響報，豈知神不聽我語。
門前白浪如銀山，江上狂風如怒虎。
船癡艣硬不能拔，未免棲遲傍洲渚。
輕盈但愛白鷗飛，顛頓可憐芳草舞。
三江五湖歴已盡，勢合平夷反齟齬。
上水歌呼下水愁，北船縈絆南船去。
寄言南船莫雄豪，萬事低昂如桔橰。
我當賣劍買牲牢，再掃靈宇陳肩尻。
黄金壺樽沃香醪，神喜借以南風高。
揚帆拍手笑爾曹，不知流落何江皋，荒洲寂寥聽怒號。
瓜步阻风
作者：孔武仲
朝代：宋

昨日焚香谒圣母，青衫鞠躬如负弩。但乞天开万里明，埽去浮云戢风雨。谓宜言发即响报，岂知神不听我语。门前白浪如银山，江上狂风如怒虎。船痴橹硬不能拔，未免栖迟傍洲渚。轻盈但爱白鸥飞，颠顿可怜芳草舞。三江五湖历已尽，势合平夷反龃龉。上水歌呼下水愁，北船萦绊南船去。寄言南船莫雄豪，万事低昂如桔槔。我当卖剑买牲牢，再扫灵宇陈肩尻。黄金壶樽沃香醪，神喜借以南风高。扬帆拍手笑尔曹，不知流落何江皋，荒洲寂寥听怒号。
瓜步阻风
作者：孔武仲
朝代：宋

昨日焚香谒圣母，青衫鞠躬如负弩。
但乞天开万里明，埽去浮云戢风雨。
谓宜言发即响报，岂知神不听我语。
门前白浪如银山，江上狂风如怒虎。
船痴艣硬不能拔，未免栖迟傍洲渚。
轻盈但爱白鸥飞，颠顿可怜芳草舞。
三江五湖歴已尽，势合平夷反龃龉。
上水歌呼下水愁，北船萦绊南船去。
寄言南船莫雄豪，万事低昂如桔橰。
我当卖剑买牲牢，再扫灵宇陈肩尻。
黄金壶樽沃香醪，神喜借以南风高。
扬帆拍手笑尔曹，不知流落何江皋，荒洲寂寥听怒号。
田間
作者：孔武仲
朝代：宋

百頃陂田過雨清，新秧漠漠似苔生。
津梁只欲憑忠信，南去無心問耦耕。
田间
作者：孔武仲
朝代：宋
体裁：七言绝句

百顷陂田过雨清，新秧漠漠似苔生。津梁只欲凭忠信，南去无心问耦耕。
留别真戒講師
作者：孔武仲
朝代：宋

假山砌叠真相似，雙竹澆培畫不如。
萬屋塵囂無間斷，一軒氣象自清虚。
持齋欲趁龍華會，升座能繙貝葉書。
官罷亦將辭北闕，攜笻先訪故人居。
留别真戒讲师
作者：孔武仲
朝代：宋

假山砌叠真相似，双竹浇培画不如。
万屋尘嚣无间断，一轩气象自清虚。
持斋欲趁龙华会，升座能翻贝叶书。
官罢亦将辞北阙，携笻先访故人居。
留别真戒讲师
作者：孔武仲
朝代：宋

假山砌叠真相似，双竹浇培画不如。万屋尘嚣无间断，一轩气象自清虚。持斋欲趁龙华会，升座能翻贝叶书。官罢亦将辞北阙，携筇先访故人居。
留贈上官常用
作者：孔武仲
朝代：宋

河梁欲上手重攜，冷語南湖百尺隄。
看即青雲開羽翼，莫羞黄綬走塵泥。
文章炳蔚元摛鳳，鋩刃縱横暫割雞。
欲識長官清浄意，高堂雙宇掲曹蹊。
留赠上官常用
作者：孔武仲
朝代：宋

河梁欲上手重携，冷语南湖百尺堤。看即青云开羽翼，莫羞黄绶走尘泥。文章炳蔚元摛凤，铓刃纵横暂割鸡。欲识长官清净意，高堂双宇揭曹蹊。
留赠上官常用
作者：孔武仲
朝代：宋

河梁欲上手重携，冷语南湖百尺堤。
看即青云开羽翼，莫羞黄绶走尘泥。
文章炳蔚元摛凤，铓刃纵横暂割鸡。
欲识长官清浄意，高堂双宇掲曹蹊。
留題徐成之和軒
作者：孔武仲
朝代：宋

生人情誼貴和光，俸薄官閒寄楚鄉。
雜遝賓朋四方會，優游風月一軒凉。
盃傾琥珀催人飲，羮煖駝蹄勸客嘗。
景趣己佳心未愜，更栽花竹滿池塘。
留題攬秀亭
作者：孔武仲
朝代：宋

平生愛湓浦，亦復思匡廬。
恨無謝公屐，日與佳景疏。
茲巖特曠快，一覽已有餘。
驟雨過軒檻，清風來綺疏。
因懐騎鯨客，更欲凌空虚。
留題毛成叔持月軒
作者：孔武仲
朝代：宋

明月來時遠，騰騰碧海東。
雲収萬里外，人在一軒中。
光泫池塘路，凉生枕簟風。
相過喜良夜，莫放酒尊空。
留題無咎卧陶軒
作者：孔武仲
朝代：宋

南陌塵如霧，北窗清有餘。
雖無彭澤柳，已富鄴侯書。
晝永禽音緩，門閒馬跡疏。
翛然即高枕，嘉興擬湓廬。
留题徐成之和轩
作者：孔武仲
朝代：宋

生人情谊贵和光，俸薄官閒寄楚乡。
杂沓宾朋四方会，优游风月一轩凉。
杯倾琥珀催人饮，羮暖驼蹄劝客尝。
景趣己佳心未惬，更栽花竹满池塘。
留题徐成之和轩
作者：孔武仲
朝代：宋

生人情谊贵和光，俸薄官閒寄楚乡。杂遝宾朋四方会，优游风月一轩凉。杯倾琥珀催人饮，羹煖驼蹄劝客尝。景趣己佳心未惬，更栽花竹满池塘。
留题揽秀亭
作者：孔武仲
朝代：宋

平生爱湓浦，亦复思匡庐。恨无谢公屐，日与佳景疏。兹岩特旷快，一览已有馀。骤雨过轩槛，清风来绮疏。因怀骑鲸客，更欲凌空虚。
留题揽秀亭
作者：孔武仲
朝代：宋

平生爱湓浦，亦復思匡庐。
恨无谢公屐，日与佳景疏。
兹岩特旷快，一览已有余。
骤雨过轩槛，清风来绮疏。
因懐骑鲸客，更欲凌空虚。
留题无咎卧陶轩
作者：孔武仲
朝代：宋

南陌尘如雾，北窗清有余。
虽无彭泽柳，已富邺侯书。
昼永禽音缓，门閒马迹疏。
翛然即高枕，嘉兴拟湓庐。
留题无咎卧陶轩
作者：孔武仲
朝代：宋

南陌尘如雾，北窗清有馀。虽无彭泽柳，已富邺侯书。昼永禽音缓，门閒马迹疏。翛然即高枕，嘉兴拟湓庐。
留题毛成叔持月轩
作者：孔武仲
朝代：宋

明月来时远，腾腾碧海东。
云収万里外，人在一轩中。
光泫池塘路，凉生枕簟风。
相过喜良夜，莫放酒尊空。
留题毛成叔持月轩
作者：孔武仲
朝代：宋

明月来时远，腾腾碧海东。云收万里外，人在一轩中。光泫池塘路，凉生枕簟风。相过喜良夜，莫放酒尊空。
癸酉冬雪
作者：孔武仲
朝代：宋

平时看积雪，吟对佳山川。
此地冨华屋，听观亦浩然。
爱景匿何处，冻雪迷远天。
离离黄庭沙，种作白玉田。
飞舞势未已，参差态逾妍。
坐来生精神，起步轻欲仙。
京师百万家，几室无炊烟。
南郭踵欲随，袁安正高眠。
且倾光禄酒，逸气随觥船。
近害远或利，从古占丰年。
癸酉冬雪
作者：孔武仲
朝代：宋

平时看积雪，吟对佳山川。此地富华屋，听观亦浩然。爱景匿何处，冻雪迷远天。离离黄庭沙，种作白玉田。飞舞势未已，参差态逾妍。坐来生精神，起步轻欲仙。京师百万家，几室无炊烟。南郭踵欲随，袁安正高眠。且倾光禄酒，逸气随觥船。近害远或利，从古占丰年。
癸酉冬雪
作者：孔武仲
朝代：宋

平時看積雪，吟對佳山川。
此地冨華屋，聽觀亦浩然。
愛景匿何處，凍雪迷遠天。
離離黄庭沙，種作白玉田。
飛舞勢未已，參差態逾妍。
坐來生精神，起步輕欲仙。
京師百萬家，幾室無炊煙。
南郭踵欲隨，袁安正高眠。
且傾光禄酒，逸氣隨觥船。
近害遠或利，從古占豐年。
癸酉腊雪
作者：孔武仲
朝代：宋

又见同云合，朝来雪满天。寒生梁苑席，兴在越溪船。不复风鸣屋，应须泽到泉。农家相庆喜，处处亩钟田。
癸酉腊雪
作者：孔武仲
朝代：宋

又见同云合，朝来雪满天。
寒生梁苑席，兴在越溪船。
不復风鸣屋，应须泽到泉。
农家相庆喜，处处亩钟田。
癸酉臘雪
作者：孔武仲
朝代：宋

又見同雲合，朝來雪滿天。
寒生梁苑席，興在越溪船。
不復風鳴屋，應須澤到泉。
農家相慶喜，處處畝鍾田。
登君山二首
作者：孔武仲
朝代：宋

径欲涉方壶，沧溟何太远。试登君山杪，直望苍梧晚。寂无纤尘动，迥快千里眼。胜境真少伦，仙山连禁苑。楚水吞东南，皤然天一腹。君山枕波面，半插蛾眉绿。平空接游气，杳荡无川陆。归桨恨匆匆，残阳挂乔木。
登君山二首·其一
作者：孔武仲
朝代：宋

径欲涉方壶，沧溟何太远。
试登君山杪，直望苍梧晚。
寂无纎尘动，迥快千里眼。
胜境真少伦，仙山连禁苑。
登君山二首·其一
作者：孔武仲
朝代：宋

径欲涉方壶，沧溟何太远。试登君山杪，直望苍梧晚。寂无纤尘动，迥快千里眼。胜境真少伦，仙山连禁苑。
登君山二首·其一
作者：孔武仲
朝代：宋

徑欲涉方壺，滄溟何太遠。
試登君山杪，直望蒼梧晚。
寂無纎塵動，迥快千里眼。
勝境真少倫，仙山連禁苑。
登君山二首·其二
作者：孔武仲
朝代：宋

楚水吞东南，皤然天一腹。
君山枕波面，半插蛾眉緑。
平空接游气，杳荡无川陆。
归桨恨匆匆，残阳挂乔木。
登君山二首·其二
作者：孔武仲
朝代：宋

楚水吞东南，皤然天一腹。君山枕波面，半插蛾眉绿。平空接游气，杳荡无川陆。归桨恨匆匆，残阳挂乔木。
登君山二首·其二
作者：孔武仲
朝代：宋

楚水吞東南，皤然天一腹。
君山枕波面，半插蛾眉緑。
平空接遊氣，杳蕩無川陸。
歸槳恨匆匆，殘陽挂喬木。
登城
作者：孔武仲
朝代：宋
体裁：五言律诗

应俗虽劳甚，登高即旷然。日浓花覆地，春静草连天。竹坞连山远，湖光带郭偏。斯官本閒佚，吾政愧烹鲜。
登城
作者：孔武仲
朝代：宋

應俗雖勞甚，登高即曠然。
日濃花覆地，春静草連天。
竹塢連山遠，湖光带郭偏。
斯官本閒佚，吾政愧烹鮮。
登涵晖亭
作者：孔武仲
朝代：宋

常时洲岛隔波澜，故觅君山直上看。
罨画园林春减色，水晶宫阙昼添寒。
州城斜引羣峰小，湖面平吞数泽寛。
坐久西风响乔木，扁舟思到武陵滩。
登涵晖亭
作者：孔武仲
朝代：宋

常时洲岛隔波澜，故觅君山直上看。罨画园林春减色，水晶宫阙昼添寒。州城斜引群峰小，湖面平吞数泽宽。坐久西风响乔木，扁舟思到武陵滩。
登涵暉亭
作者：孔武仲
朝代：宋

常時洲島隔波瀾，故覔君山直上看。
罨畫園林春減色，水晶宫闕晝添寒。
州城斜引羣峰小，湖面平吞數澤寛。
坐久西風響喬木，扁舟思到武陵灘。
登湘阴北寺江亭
作者：孔武仲
朝代：宋

古县峨新刹，孤亭占上头。
野苔侵坐緑，江水带天流。
丝断湘灵瑟，苹荒帝子洲。
人寰真是梦，顷刻已千秋。
登湘阴北寺江亭
作者：孔武仲
朝代：宋

古县峨新刹，孤亭占上头。野苔侵坐绿，江水带天流。丝断湘灵瑟，蘋荒帝子洲。人寰真是梦，顷刻已千秋。
登湘陰北寺江亭
作者：孔武仲
朝代：宋

古縣峨新刹，孤亭占上頭。
野苔侵坐緑，江水带天流。
絲斷湘靈瑟，蘋荒帝子洲。
人寰真是夢，頃刻已千秋。
登齊山
作者：孔武仲
朝代：宋

路出南隄思洒然，烏藤點點破苔圓。
山腰仄塞元無路，洞底虚無别有天。
六月清風醒客醉，千叢怪石伴僧禪。
近人登覽方爲貴，従此匡廬不直錢。
登齐山
作者：孔武仲
朝代：宋

路出南堤思洒然，乌藤点点破苔圆。山腰仄塞元无路，洞底虚无别有天。六月清风醒客醉，千丛怪石伴僧禅。近人登览方为贵，从此匡庐不直钱。
登齐山
作者：孔武仲
朝代：宋

路出南堤思洒然，乌藤点点破苔圆。
山腰仄塞元无路，洞底虚无别有天。
六月清风醒客醉，千丛怪石伴僧禅。
近人登览方为贵，従此匡庐不直钱。
發光山
作者：孔武仲
朝代：宋

摇摇春霜草頭白，冰如龍蛇當轍迹。
天開日麗非偶然，昨夜滿山明月色。
憶昨北走關山中，下坂還登百千尺。
狂風虛霰何可當，破碎貂狐作巾幘。
今朝驛道千里平，而况六幙俱空明。
昔何艱險此何易，付予榮枯豈天意。
人心既好馬亦驕，騰韁齧轡鳴蕭蕭。
我今亦復歌且謡，惠相好者同遊遨。
相與馳君之樂郊，從此不嗟衝涉勞。
發加禄
作者：孔武仲
朝代：宋

白草蕭蕭漾早暉，籃輿輕穏去如飛。
淮天軟暖多成雨，喜有輕寒犯客衣。
發彭澤
作者：孔武仲
朝代：宋

御風南去覺泠然，今日無慚禦冦仙。
廬嶽奇峰將出地，豐城寶氣已連天。
詩書未敢當謀帥，忠信由來可涉川。
止仗江神扶羽翮，解帆江浦夕陽邊。
發潯陽
作者：孔武仲
朝代：宋

西遊不敢避殘年，兄弟分攜楚水邊。
浩蕩東風回草木，曚曈曉色滿山川。
却穿梅徑花争落，久憩郵亭日未偏。
安佚竟非儒者事，虺隤我馬亦須鞭。
發王務二首·其一
作者：孔武仲
朝代：宋

曉隨燈火背千家，落盡踈星見遠霞。
一餉春聲回宿鳥，半天寒色在啼鴉。
臨陂弱柳猶藏葉，當路殘梅已盡花。
賴值時光正妍潤，穏看風物到京華。
發王務二首·其二
作者：孔武仲
朝代：宋

春水溝塍緑漸回，喧闐鳬雁作羣來。
新年風物動人意，薄宦驅馳豈自媒。
未解驂龍追渺莽，何妨乘蹇歴崔嵬。
田間亦有人閒逸，門掩柴荆晝未開。
發蔡州
作者：孔武仲
朝代：宋

悠悠清曉歴長陂，楊柳溝塍雁鶩池。
風色著人寒料峭，日光生野暖融怡。
鶴歸雲海心空在，雁度湖天力己疲。
客路馳驅元不定，西遊應有再來時。
白云庵
作者：孔武仲
朝代：宋
体裁：七言绝句

青山为路竹为门，千里江风到此轩。谁把吴王歌管地，一时分付给孤园。
白公草堂
作者：孔武仲
朝代：宋

朝貴偶謫宦，郡侯真好賢。
吏事不到門，身與白雲閑。
堂下有流水，堂前俱青山。
時攜孟光來，冷語夕陽間。
登覽興已盡，浩然亦俱還。
頗笑沉湘人，戚戚多愁顔。
白公草堂
作者：孔武仲
朝代：宋
体裁：古风

朝贵偶谪宦，郡侯真好贤。吏事不到门，身与白云闲。堂下有流水，堂前俱青山。时携孟光来，冷语夕阳间。登览兴已尽，浩然亦俱还。颇笑沉湘人，戚戚多愁颜。
白公草堂
作者：孔武仲
朝代：宋

达士因忘世，非求高尚名。
林泉得佳处，风物有余清。
贝锦伤谗舌，浮云寄宦情。
诗才今古备，性理死生明。
莲沼秋芳合，香山晚翠横。
黄芦绕官舍，不復念青城。
白公草堂
作者：孔武仲
朝代：宋

达士因忘世，非求高尚名。林泉得佳处，风物有馀清。贝锦伤谗舌，浮云寄宦情。诗才今古备，性理死生明。莲沼秋芳合，香山晚翠横。黄芦绕官舍，不复念青城。
白公草堂
作者：孔武仲
朝代：宋

達士因忘世，非求高尚名。
林泉得佳處，風物有餘清。
貝錦傷讒舌，浮雲寄宦情。
詩才今古備，性理死生明。
蓮沼秋芳合，香山晚翠橫。
黄蘆繞官舍，不復念青城。
白湖泥
作者：孔武仲
朝代：宋

昔浮洞庭浪，今踏白湖泥。水陆虽异趣，客程皆崄巇。浮身无根株，转徙长路岐。尝闻昔人言，欲以瓦为衣。风雨辄不出，华堂安所栖。我今南复北，扰扰亦奚为。行役众所同，浩歌聊自怡。
白湖泥
作者：孔武仲
朝代：宋

昔浮洞庭浪，今踏白湖泥。
水陆虽异趣，客程皆崄巇。
浮身无根株，转徙长路岐。
尝闻昔人言，欲以瓦为衣。
风雨辄不出，华堂安所栖。
我今南復北，扰扰亦奚为。
行役众所同，浩歌聊自怡。
白湖泥
作者：孔武仲
朝代：宋

昔浮洞庭浪，今踏白湖泥。
水陸雖異趣，客程皆嶮巇。
浮身無根株，轉徙長路岐。
嘗聞昔人言，欲以瓦爲衣。
風雨輒不出，華堂安所栖。
我今南復北，擾擾亦奚爲。
行役衆所同，浩歌聊自怡。
白砂驛作
作者：孔武仲
朝代：宋

浮雲紛紛鏁太清，驟雨肅肅飛中庭。
冰虀脫粟冷徹骨，欲語寂然誰和譍。
辭家十日心甚壯，今日始覺愁腸幷。
僕夫聚首亦不樂，泥深灘密尤難行。
長途何意此艱險，彼蒼其誰司晦明。
閉門篝燈夜未久，試遶前楹望星斗。
頑陰稍避避青冥，白月飛光臨户牖。
推移變態俄頃間，坐使慘寂成歡顔。
群奴喧喧亦相語，明日快馬臨關山。
陰亦不可知，晴亦不可必。
爾曹穩眠莫匆匆，清明更待東方白。
白砂驿作
作者：孔武仲
朝代：宋

浮云纷纷鏁太清，骤雨肃肃飞中庭。
冰虀脱粟冷彻骨，欲语寂然谁和譍。
辞家十日心甚壮，今日始觉愁肠幷。
仆夫聚首亦不乐，泥深滩密尤难行。
长途何意此艰险，彼苍其谁司晦明。
闭门篝灯夜未久，试遶前楹望星斗。
顽阴稍避避青冥，白月飞光临户牖。
推移变态俄顷间，坐使惨寂成欢颜。
群奴喧喧亦相语，明日快马临关山。
阴亦不可知，晴亦不可必。
尔曹稳眠莫匆匆，清明更待东方白。
白砂驿作
作者：孔武仲
朝代：宋

浮云纷纷锁太清，骤雨肃肃飞中庭。冰齑脱粟冷彻骨，欲语寂然谁和应。辞家十日心甚壮，今日始觉愁肠并。仆夫聚首亦不乐，泥深滩密尤难行。长途何意此艰险，彼苍其谁司晦明。闭门篝灯夜未久，试绕前楹望星斗。顽阴稍散避青冥，白月飞光临户牖。推移变态俄顷间，坐使惨寂成欢颜。群奴喧喧亦相语，明日快马临关山。阴亦不可知，晴亦不可必。尔曹稳眠莫匆匆，清明更待东方白。
白雲菴
作者：孔武仲
朝代：宋

青山爲路竹爲門，千里江風到此軒。
誰把吳王歌管地，一時分付給孤園。
白鶴觀
作者：孔武仲
朝代：宋

洞天人遠矣，琳館有遺蹤。
願棄人間事，優游慕赤松。
白鹤观
作者：孔武仲
朝代：宋
体裁：五言绝句

洞天人远矣，琳馆有遗踪。愿弃人间事，优游慕赤松。
直舍之西植竹两丛经岁甚茂
作者：孔武仲
朝代：宋

去岁披云自访寻，交加緑玉已成林。
肯随春圃羣芳老，喜对秋庭数亩阴。
巴峡卢峰声淅沥，渭川斜谷气萧森。
轩窗咫尺收佳趣，不负东南万里心。
直舍之西植竹两丛经岁甚茂
作者：孔武仲
朝代：宋

去岁披云自访寻，交加绿玉已成林。肯随春圃群芳老，喜对秋庭数亩阴。巴峡卢峰声淅沥，渭川斜谷气萧森。轩窗咫尺收佳趣，不负东南万里心。
直舍之西植竹兩叢經歲甚茂
作者：孔武仲
朝代：宋

去歲披雲自訪尋，交加緑玉已成林。
肯隨春圃羣芳老，喜對秋庭數畝陰。
巴峽盧峰聲淅瀝，渭川斜谷氣蕭森。
軒窗咫尺收佳趣，不負東南萬里心。
直舍新辟西窗二首
作者：孔武仲
朝代：宋

推倒西墙平日功，暑天饶作一窗风。人间岂有炎凉隔，只在施为向背中。几岁榴花蔽曲隈，繁阴初逼坐中来。西邻小槛如图画，偷入帘帷次第开。
直舍新闢西窗二首·其一
作者：孔武仲
朝代：宋
体裁：七言绝句

推倒西墙平日功，暑天饶作一窗风。人间岂有炎凉隔，只在施为向背中。
直舍新闢西窗二首·其一
作者：孔武仲
朝代：宋

推倒西牆平日功，暑天饒作一窗風。
人間豈有炎涼隔，只在施爲向背中。
直舍新闢西窗二首·其二
作者：孔武仲
朝代：宋
体裁：七言绝句

几岁榴花蔽曲隈，繁阴初逼坐中来。西邻小槛如图画，偷入帘帷次第开。
直舍新闢西窗二首·其二
作者：孔武仲
朝代：宋

幾歲榴花蔽曲隈，繁陰初逼坐中來。
西鄰小檻如圖畫，偷入簾帷次第開。
睡椅
作者：孔武仲
朝代：宋

非馬亦非船，可坐兼可眠。
客來呼不應，睡美腹便便。
書慵食飽後，還作定中禪。
睡椅
作者：孔武仲
朝代：宋
体裁：古风

非马亦非船，可坐兼可眠。客来呼不应，睡美腹便便。书慵食饱后，还作定中禅。
石城祠
作者：孔武仲
朝代：宋

門外雲潮去復迴，山頭宫殿鏁蒼苔。
清風明月無興廢，白鷺烏鴉自往來。
百戰英雄俱戲劇，悽然空起子山哀。
石城祠
作者：孔武仲
朝代：宋

门外云潮去复回，山头宫殿锁苍苔。清风明月无兴废，白鹭乌鸦自往来。百战英雄俱戏剧，悽然空起子山哀。
石城祠
作者：孔武仲
朝代：宋

门外云潮去復迴，山头宫殿鏁苍苔。
清风明月无兴废，白鹭乌鸦自往来。
百战英雄俱戏剧，悽然空起子山哀。
石榴
作者：孔武仲
朝代：宋

造物巧雕鎪，慇懃在石榴。
中妍寧暴露，外穏不輕浮。
露液甘凝蜜，瓊房密貯秋。
非徒適人口，飣坐亦風流。
石榴
作者：孔武仲
朝代：宋

造物巧雕锼，慇勤在石榴。中妍宁暴露，外稳不轻浮。露液甘凝蜜，琼房密贮秋。非徒适人口，饤坐亦风流。
石榴
作者：孔武仲
朝代：宋

造物巧雕锼，慇懃在石榴。
中妍宁暴露，外穏不轻浮。
露液甘凝蜜，琼房密贮秋。
非徒适人口，饤坐亦风流。
碧芦蓼花在天庆观
作者：孔武仲
朝代：宋
体裁：七言绝句

御水泱泱绕禁闱，碧芦红蓼转相宜。玉堂金阙非人世，亦有繁华具尽时。
碧蘆蓼花在天慶觀
作者：孔武仲
朝代：宋

御水泱泱繞禁闈，碧蘆紅蓼轉相宜。
玉堂金闕非人世，亦有繁華具盡時。
磁湖安流亭
作者：孔武仲
朝代：宋

怪石倚洪流，朱栏截荒磴。
来窥空旷野，喜值波澜定。
涵虚无边裏，见底皆渌净。
磁湖万家会，华阁相辉映。
双峰引西洑，控帯浮郭盛。
乃知一聚落，富庻亦有命。
铁冶今久贫，豪右盖已病。
忆初缔造人，有力如卓郑。
瑰材照密石，歳久尚鲜莹。
俛仰正忘归，白日动明镜。
风顺当进帆，徘徊寄孤咏。
磁湖安流亭
作者：孔武仲
朝代：宋

怪石倚洪流，朱栏截荒磴。来窥空旷野，喜值波澜定。涵虚无边里，见底皆渌净。磁湖万家会，华阁相辉映。双峰引西洑，控带浮郭盛。乃知一聚落，富庶亦有命。铁冶今久贫，豪右盖已病。忆初缔造人，有力如卓郑。瑰材照密石，岁久尚鲜瑩。俛仰正忘归，白日动明镜。风顺当进帆，徘徊寄孤咏。
磁湖安流亭
作者：孔武仲
朝代：宋
体裁：古风

怪石倚洪流，朱栏截荒磴。来窥空旷野，喜值波澜定。涵虚无边里，见底皆渌净。磁湖万家会，华阁相辉映。双峰引西洑，控带浮郭盛。乃知一聚落，富庶亦有命。铁冶今久贫，豪右盖已病。忆初缔造人，有力如卓郑。瑰材照密石，岁久尚鲜莹。俛仰正忘归，白日动明镜。风顺当进帆，徘徊寄孤咏。
磁湖安流亭
作者：孔武仲
朝代：宋

怪石倚洪流，朱欄截荒磴。
來窺空曠野，喜值波瀾定。
涵虛無邊裏，見底皆淥淨。
磁湖萬家會，華閣相輝映。
雙峰引西洑，控帯浮郭盛。
乃知一聚落，富庻亦有命。
鐵冶今久貧，豪右蓋已病。
憶初締造人，有力如卓鄭。
瑰材照密石，歳久尚鮮瑩。
俛仰正忘歸，白日動明鏡。
風順當進帆，徘徊寄孤詠。
祅庙祈晴
作者：孔武仲
朝代：宋

丛祠斋浣夜焚香，解带投眠小簟凉。云色倚秋犹缥缈，雨声羞晓故摧藏。
祅庙祈晴
作者：孔武仲
朝代：宋

丛祠斋澣夜焚香，解带投眠小簟凉。
云色倚秋犹缥缈，雨声羞晓故摧藏。
祅廟祈晴
作者：孔武仲
朝代：宋

叢祠齋澣夜焚香，解带投眠小簟涼。
雲色倚秋猶縹緲，雨聲羞曉故摧藏。
祠二庙之明日未得顺风呈同行
作者：孔武仲
朝代：宋

岳州西祠从古有，控带洞庭湖之口。前对隐显明灭之湘山，下接渊沦汹涌之长川。茫茫白沙连绝屿，淡淡古木蟠苍烟。昭灵王，左安流，右翠帐，朱幡拥前后。锯牙虎视森两厢，气骨生狞欲奔走。我来缆舟日已昏，袍靴跪听祠官言。伏兴进退如法式，四顾诡谲惊心魂。平明结束舟将解，叱吸仍闻北风大。焚香奏酒殊无计，伏渚藏汀姑有待。二王威神世所传，钤摄鬼怪宾灵仙。好风相送势不难，舒卷造化须臾间。波回草动似有意，举棹开帆即千里。吟诗赏月岳阳楼，买鱼沽酒巴陵市。
祠二庙之明日未得顺风呈同行
作者：孔武仲
朝代：宋

岳州西祠从古有，控带洞庭湖之口。
前对隠显明灭之湘山，下接渊沦汹涌之长川。
茫茫白沙连绝屿，淡淡古木蟠苍烟。
昭灵王，左安流，右翠帐，朱幡拥前后。
锯牙虎视森两厢，气骨生狞欲奔走。
我来缆舟日已昏，袍鞾跪听祠官言。
伏兴进退如法式，四頋诡谲惊心魂。
平明结束舟将解，叱吸仍闻北风大。
焚香奏酒殊无计，伏渚藏汀姑有待。
二王威神世所传，钤摄鬼怪宾灵仙。
好风相送势不难，舒卷造化须臾间。
波回草动似有意，举棹开帆即千里。
吟诗赏月岳阳楼，买鱼沽酒巴陵市。
祠二廟之明日未得順風呈同行
作者：孔武仲
朝代：宋

岳州西祠從古有，控带洞庭湖之口。
前對隠顯明滅之湘山，下接淵淪洶湧之長川。
茫茫白沙連絕嶼，淡淡古木蟠蒼烟。
昭靈王，左安流，右翠帳，朱幡擁前後。
鋸牙虎視森兩廂，氣骨生獰欲奔走。
我來纜舟日已昏，袍鞾跪聽祠官言。
伏興進退如法式，四頋詭譎驚心魂。
平明結束舟將解，叱吸仍聞北風大。
焚香奏酒殊無計，伏渚藏汀姑有待。
二王威神世所傳，鈐攝鬼怪賓靈仙。
好風相送勢不難，舒卷造化須臾間。
波回草動似有意，舉棹開帆即千里。
吟詩賞月岳陽樓，買魚沽酒巴陵市。
秋夕感怀
作者：孔武仲
朝代：宋

秋空雨过一掀帘，万象森森夜气严。皓露滴人珠满袖，金风吹月鉴开奁。荒阶蟋蟀动相感，大海虬龙方退潜。物理穷通何足叹，试开阊阖问洪纤。
秋夕感怀
作者：孔武仲
朝代：宋

秋空雨过一掀帘，万象森森夜气严。
皓露滴人珠满袖，金风吹月鑑开奁。
荒阶蟋蟀动相感，大海虬龙方退潜。
物理穷通何足叹，试开阊阖问洪纤。
秋夕感懷
作者：孔武仲
朝代：宋

秋空雨過一掀簾，萬象森森夜氣嚴。
皓露滴人珠滿袖，金風吹月鑑開奩。
荒階蟋蟀動相感，大海虬龍方退潛。
物理窮通何足歎，試開閶闔問洪纖。
秋夜对月
作者：孔武仲
朝代：宋

月行青天入重云，金波泄泄穿鱼鳞。须臾云收境亦静，虚空表里无纤尘。寒光正与人相射，碧琉璃中低玉盆。微风更入北窗竹，馀声飒洒清心魂。颇疑碧落在步履，广寒清都相与邻。乘槎去后事寂寞，至今织室临河津。却思白日走城郭，浮埃马足何纷纷。劳之以昼逸以夜，天意傥欲甘苦均。人生南北无定所，浪自转徙随燕秦。关河渺邈乡井异，惟有明月来相亲。崎岖万里如咫尺，圆缺帷有年年新。如兹久要乃可喜，相对可不罗壶樽。黄金如不付酒媪，虽富不如长贱贫。重城沉沉桂魄下，松萝永愧山中人。
秋夜对月
作者：孔武仲
朝代：宋

月行青天入重云，金波洩洩穿鱼鳞。
须臾云收境亦静，虚空表裏无纎尘。
寒光正与人相射，碧琉璃中低玉盆。
微风更入北窗竹，余声飒洒清心魂。
颇疑碧落在步履，广寒清都相与邻。
乘槎去后事寂寞，至今织室临河津。
却思白日走城郭，浮埃马足何纷纷。
劳之以昼逸以夜，天意傥欲甘苦均。
人生南北无定所，浪自转徙随燕秦。
关河渺邈乡井异，惟有明月来相亲。
﨑岖万里如咫尺，圆缺帷有年年新。
如兹久要乃可喜，相对可不罗壶樽。
黄金如不付酒媪，虽富不如长贱贫。
重城沉沉桂魄下，萝永愧山中人观。
秋夜對月
作者：孔武仲
朝代：宋

月行青天入重雲，金波洩洩穿魚鱗。
須臾雲收境亦静，虚空表裏無纎塵。
寒光正與人相射，碧琉璃中低玉盆。
微風更入北窗竹，餘聲颯洒清心魂。
頗疑碧落在步履，廣寒清都相與鄰。
乘槎去後事寂寞，至今織室臨河津。
却思白日走城郭，浮埃馬足何紛紛。
勞之以晝逸以夜，天意儻欲甘苦均。
人生南北無定所，浪自轉徙隨燕秦。
關河渺邈鄉井異，惟有明月來相親。
﨑嶇萬里如咫尺，圓缺帷有年年新。
如兹久要乃可喜，相對可不羅壺樽。
黄金如不付酒媪，雖富不如長賤貧。
重城沉沉桂魄下，蘿永愧山中人觀。
秋日感怀
作者：孔武仲
朝代：宋

万山松色锁蝉鸣，日透林阴上下清。霜压蒹葭连地白，风吹河汉满天声。穹庐夜动阴山虏，玉甲朝屯紫塞兵。愿漱单于一杯血，心随雕鹗过长城。
秋日感怀
作者：孔武仲
朝代：宋

万山松色锁蝉鸣，日透林阴上下清。
霜压蒹葭连地白，风吹河汉满天声。
穹庐夜动阴山虏，玉甲朝屯紫塞兵。
愿漱单于一杯血，心随鵰鹗过长城。
秋日感懷
作者：孔武仲
朝代：宋

萬山松色鎖蟬鳴，日透林陰上下清。
霜壓蒹葭連地白，風吹河漢滿天聲。
穹廬夜動陰山虜，玉甲朝屯紫塞兵。
願漱單于一杯血，心隨鵰鶚過長城。
种粟行
作者：孔武仲
朝代：宋

大儿肩锄出茅屋，小儿倾盘糁新粟。春来雪稀雨不成，田虽翻犁苦未足。呜呼农人今向太平年，安得甘雨一洒万物皆醒然。
种粟行
作者：孔武仲
朝代：宋

大儿肩锄出茅屋，小儿倾盘糁新粟。
春来雪稀雨不成，田虽翻犂苦未足。
呜呼农人今向太平年，安得甘雨一洒万物皆醒然。
秘閣觀唐法帖呈同舍諸公
作者：孔武仲
朝代：宋

雍熙真人金丹成，騎龍逍遙上太清。
一時文物甚炳煥，至今高閣留峥嶸。
道山不爲人間設，千秋長鎮白玉京。
蓬萊諸仙當閒暇，相邀初作升天行。
宫殿相望金碧動，觚稜半引霄漢明。
鏘金寶鑰端門闢，四坐光芒炫奎壁。
换鵝何處得遺踪，臨水當年應盡墨。
波瀾入唐仍浩瀚，追躡餘塵猶十百。
味入噉蔗真漸佳，力未半途多自畫。
萬物莫如觀所聚，我生强半初相識。
相期更乘飛雲來，琪花爲盤霞爲盃，嚥味沆瀣臨丹臺。
興盡翩然欲歸去，從此心骨無塵埃。
秘阁观唐法帖呈同舍诸公
作者：孔武仲
朝代：宋

雍熙真人金丹成，骑龙逍遥上太清。一时文物甚炳焕，至今高阁留峥嵘。道山不为人间设，千秋长镇白玉京。蓬莱诸仙当閒暇，相邀初作升天行。宫殿相望金碧动，觚棱半引霄汉明。锵金宝钥端门辟，四坐光芒炫奎壁。换鹅何处得遗踪，临水当年应尽墨。波澜入唐仍浩瀚，追蹑馀尘犹十百。味入啖蔗真渐佳，力未半途多自画。万物莫如观所聚，我生强半初相识。相期更乘飞云来，琪花为盘霞为杯，咽味沆瀣临丹台。兴尽翩然欲归去，从此心骨无尘埃。
秘阁观唐法帖呈同舍诸公
作者：孔武仲
朝代：宋

雍熙真人金丹成，骑龙逍遥上太清。
一时文物甚炳焕，至今高阁留峥嵘。
道山不为人间设，千秋长镇白玉京。
蓬莱诸仙当閒暇，相邀初作升天行。
宫殿相望金碧动，觚棱半引霄汉明。
锵金宝钥端门闢，四坐光芒炫奎壁。
换鹅何处得遗踪，临水当年应尽墨。
波澜入唐仍浩瀚，追蹑余尘犹十百。
味入噉蔗真渐佳，力未半途多自画。
万物莫如观所聚，我生强半初相识。
相期更乘飞云来，琪花为盘霞为杯，嚥味沆瀣临丹台。
兴尽翩然欲归去，从此心骨无尘埃。
移花
作者：孔武仲
朝代：宋

春光不徘徊，忽过如插羽。匆匆陌上儿，移花急风雨。山波烂襭绣，平日谁指数。到此俱可怜，轻妍若时女。我家王城西，披风立环堵。坐思清兴添，不可佳时负。晨朝市桃李，百钱得三五。□□□□□，□□□□□。□□□□□，□□□□□。□□□□□，□□若不暇。□□□□晤，语□□□□。□□□夜对，青藜方草玄。
移花
作者：孔武仲
朝代：宋

春光不徘徊，忽过如插羽。
怱怱陌上儿，移花急风雨。
山波烂襭绣，平日谁指数。
到此俱可怜，轻妍若时女。
我家王城西，披风立环堵。
坐思清兴添，不可佳时负。
晨朝市桃李，百钱得三五。
□□□□□，□□□□□。
□□□□□，□□□□□。
□□□□□，□□若不暇。
□□□□晤，语□□□□。
□□□夜对，青藜方草玄。
移花
作者：孔武仲
朝代：宋

春光不徘徊，忽過如插羽。
怱怱陌上兒，移花急風雨。
山波爛襭繡，平日誰指數。
到此俱可憐，輕妍若時女。
我家王城西，披風立環堵。
坐思清興添，不可佳時負。
晨朝市桃李，百錢得三五。
□□□□□，□□□□□。
□□□□□，□□□□□。
□□□□□，□□若不暇。
□□□□晤，語□□□□。
□□□夜對，青藜方草玄。
種粟行
作者：孔武仲
朝代：宋

大兒肩鋤出茅屋，小兒傾盤糝新粟。
春來雪稀雨不成，田雖翻犂苦未足。
嗚呼農人今向太平年，安得甘雨一洒萬物皆醒然。
立春日
作者：孔武仲
朝代：宋
体裁：七言绝句

开岁春寒便有花，官閒只饮酒如霞。殿门促贺新幡胜，书馆年来事事嘉。
立春日
作者：孔武仲
朝代：宋

開歲春寒便有花，官閒只飲酒如霞。
殿門促賀新幡勝，書館年來事事嘉。
立春晚会呈经父
作者：孔武仲
朝代：宋

侍史新从天上归，相逢忻喜着春衣。
萱芽刺土占芳节，兰醑倾觞乱夕晖。
兄弟几人华萼聚，岁时经眼羽翰飞。
东风处处吹嘘到，从此乡园笋蕨肥。
立春晚会呈经父
作者：孔武仲
朝代：宋

侍史新从天上归，相逢忻喜著春衣。萱芽刺土占芳节，兰醑倾觞乱夕晖。兄弟几人华萼聚，岁时经眼羽翰飞。东风处处吹嘘到，从此乡园笋蕨肥。
立春晚會呈經父
作者：孔武仲
朝代：宋

侍史新從天上歸，相逢忻喜著春衣。
萱芽刺土占芳節，蘭醑傾觴亂夕暉。
兄弟幾人華萼聚，歲時經眼羽翰飛。
東風處處吹嘘到，從此鄉園笋蕨肥。
答元珍見贈
作者：孔武仲
朝代：宋

汴柳毿毿緑蔽河，春城旅舍數相過。
一聞高論煩襟豁，更捧新詩雅貺多。
清鑒欲回荆玉價，蕪音難斷郢人歌。
儒林志業期千古，舊事慚君話决科。
答元珍见赠
作者：孔武仲
朝代：宋

汴柳毵毵緑蔽河，春城旅舍数相过。
一闻高论烦襟豁，更捧新诗雅贶多。
清鉴欲回荆玉价，芜音难断郢人歌。
儒林志业期千古，旧事惭君话决科。
答元珍见赠
作者：孔武仲
朝代：宋

汴柳毵毵绿蔽河，春城旅舍数相过。一闻高论烦襟豁，更捧新诗雅贶多。清鉴欲回荆玉价，芜音难断郢人歌。儒林志业期千古，旧事惭君话决科。
答宋履中見贈
作者：孔武仲
朝代：宋

粉袍如雪會羣英，往歲曾當月旦評。
夢想十年嗟舊事，翺翔三舍羨新榮。
相如素擅爲文麗，班固終期作史成。
潦倒詎堪君借重，篇詩今見古人情。
答宋履中见赠
作者：孔武仲
朝代：宋

粉袍如雪会羣英，往岁曾当月旦评。
梦想十年嗟旧事，翱翔三舍羡新荣。
相如素擅为文丽，班固终期作史成。
潦倒讵堪君借重，篇诗今见古人情。
答宋履中见赠
作者：孔武仲
朝代：宋

粉袍如雪会群英，往岁曾当月旦评。梦想十年嗟旧事，翱翔三舍羡新荣。相如素擅为文丽，班固终期作史成。潦倒讵堪君借重，篇诗今见古人情。
答李景文見寄
作者：孔武仲
朝代：宋

金沙會面慰飄蓬，況得連朝笑語同。
縱飲不知明月墮，納凉尤愛小軒東。
郵亭送别凄凉後，江郭凭欄悵望中。
兩幅新詩尤俊邁，泠然醒我以清風。
答李景文见寄
作者：孔武仲
朝代：宋
体裁：七言律诗

金沙会面慰飘蓬，况得连朝笑语同。纵饮不知明月堕，纳凉尤爱小轩东。邮亭送别凄凉后，江郭凭栏怅望中。两幅新诗尤俊迈，泠然醒我以清风。
答毅父
作者：孔武仲
朝代：宋

朝趁朔風出，暮乘殘月歸。
塵埃變髪毛，豈不損裘衣。
憶昔年少日，未知願輕肥。
登高作越吟，所喜獨翠微。
至今清興在，夢與南雲飛。
奈何寸景間，擾擾隨鞍鞿。
已營三畝田，臨流架柴扉。
惠而好我者，儻許相因依。
種玉雖未熟，清泉猶禦饑。
答毅父
作者：孔武仲
朝代：宋

朝趁朔风出，暮乘残月归。尘埃变发毛，岂不损裘衣。忆昔年少日，未知愿轻肥。登高作越吟，所喜独翠微。至今清兴在，梦与南云飞。奈何寸景间，扰扰随鞍鞿。已营三亩田，临流架柴扉。惠而好我者，傥许相因依。种玉虽未熟，清泉犹禦饥。
答毅父
作者：孔武仲
朝代：宋

朝趁朔风出，暮乘残月归。
尘埃变髪毛，岂不损裘衣。
忆昔年少日，未知愿轻肥。
登高作越吟，所喜独翠微。
至今清兴在，梦与南云飞。
奈何寸景间，扰扰随鞍鞿。
已营三亩田，临流架柴扉。
惠而好我者，傥许相因依。
种玉虽未熟，清泉犹御饥。
答苏子由留赠
作者：孔武仲
朝代：宋

西垣有古人，磔磔气貌古。
落笔成文章，无可加损处。
策蹇得过门，殷勤相劳苦。
湛然神观全，秀粹充眉宇。
语我春已阑，斯民望时雨。
宿麦正满野，骄旸恶如虎。
云师未洒泽，赤子将谁乳。
侍臣当忧国，密计应禆补。
又云好着书，安得一州去。
知公趣操异，不为夸腰组。
衣锦若还乡，亦当从幕府。
答苏子由留赠
作者：孔武仲
朝代：宋

西垣有古人，磔磔气貌古。落笔成文章，无可加损处。策蹇得过门，殷勤相劳苦。湛然神观全，秀粹充眉宇。语我春已阑，斯民望时雨。宿麦正满野，骄旸恶如虎。云师未洒泽，赤子将谁乳。侍臣当忧国，密计应禆补。又云好著书，安得一州去。知公趣操异，不为夸腰组。衣锦若还乡，亦当从幕府。
答蘇子由留贈
作者：孔武仲
朝代：宋

西垣有古人，磔磔氣貌古。
落筆成文章，無可加損處。
策蹇得過門，殷勤相勞苦。
湛然神觀全，秀粹充眉宇。
語我春已闌，斯民望時雨。
宿麥正滿野，驕暘惡如虎。
雲師未灑澤，赤子將誰乳。
侍臣當憂國，密計應禆補。
又云好著書，安得一州去。
知公趣操異，不爲夸腰組。
衣錦若還鄉，亦當從幕府。
筠州张氏追远堂
作者：孔武仲
朝代：宋
体裁：五言律诗

惨淡佳城侧，穹隆百尺堂。岁时如过隙，松柏已成行。玉笋登盘美，琼醅入奠香。英灵似明月，时到此山傍。
筠州張氏追遠堂
作者：孔武仲
朝代：宋

慘淡佳城側，穹隆百尺堂。
歲時如過隙，松柏已成行。
玉笋登盤美，瓊醅入奠香。
英靈似明月，時到此山傍。
籍田觀荷花
作者：孔武仲
朝代：宋

緑水滿平郊，江蓮輝幽渚。
偷香一霎風，逞響無邊雨。
波間的皪笑，竹裏嬋娟舞。
異境看仙姿，蕭然失煩暑。
籍田观荷花
作者：孔武仲
朝代：宋

緑水满平郊，江莲辉幽渚。
偷香一霎风，逞响无边雨。
波间的皪笑，竹裏婵娟舞。
异境看仙姿，萧然失烦暑。
籍田观荷花
作者：孔武仲
朝代：宋

绿水满平郊，江莲辉幽渚。偷香一霎风，逞响无边雨。波间的皪笑，竹里婵娟舞。异境看仙姿，萧然失烦暑。
系舟长芦作
作者：孔武仲
朝代：宋

夜泊长芦星满川，晚来吴楚气昏然。云雷相会还成雨，江海交流独舣船。废室与人喧白浪，荒村何处起青烟。文书满眼从抛弃，却倚蒲团学坐禅。
紫极宫默轩
作者：孔武仲
朝代：宋

宴坐寂不语，先生心谓何。逍遥疏世味，恬淡养天和。一息忘言后，方知得象多。壶中藏日月，鼎里煮山河。
紫极宫黙轩
作者：孔武仲
朝代：宋

宴坐寂不语，先生心谓何。
逍遥疏世味，恬淡养天和。
一息忘言后，方知得象多。
壶中藏日月，鼎裏煮山河。
紫極宫黙軒
作者：孔武仲
朝代：宋

宴坐寂不語，先生心謂何。
逍遙疏世味，恬淡養天和。
一息忘言後，方知得象多。
壺中藏日月，鼎裏煮山河。
經父云自到京止得一書頗懐憂想因寄
作者：孔武仲
朝代：宋

萬事峥嶸不自由，年來書信最綢繆。
雁飛玉塞無多地，人望神都正倚樓。
祗恐邉風多浩蕩，故令音驛每遲留。
何如欵段相隨出，鄉曲長爲馬少遊。
維那觀師以偈示余求詩爲贈因成兩絕句·其一
作者：孔武仲
朝代：宋

擾擾長途策馬回，柴門寂寞晝慵開。
清香一炷茶一啜，賴有高人數往來。
維那觀師以偈示余求詩爲贈因成兩絕句·其二
作者：孔武仲
朝代：宋

夾路長松緑蔭繁，送君從此入幽關。
銅缾錫杖無拘繫，正好窺尋瀑水源。
縣圃有小城環之北面有邱阜聳出喬木蔽其上盖古戰棚也到縣之三月得荒徑攀援而上視其形勢可以爲亭北望平野乃增築之度爲四楹公事之隙休息其間
作者：孔武仲
朝代：宋

堆案盈庭勢未休，灰心聊此作天遊。
剪除榛莽成幽徑，支架茅篁接古丘。
葉密風多能庇暑，雲開山出更宜秋。
西園日涉從今始，誰信民官得自由。
縣齋偶書
作者：孔武仲
朝代：宋

誤恩爲邑楚江潯，黽勉初疑力不任。
吏事妄窺如管豹，歸心難過是籠禽。
低回未遂箕山志，慷慨猶希梁甫吟。
案牘埽空庭院静，只將趺坐當鳴琴。
繫舟長蘆作
作者：孔武仲
朝代：宋

夜泊長蘆星滿川，晚來吳楚氣昏然。
雲雷相會還成雨，江海交流獨艤船。
廢室與人喧白浪，荒村何處起青烟。
文書滿眼従抛棄，却倚蒲團學坐禪。
繫舟长芦作
作者：孔武仲
朝代：宋

夜泊长芦星满川，晚来吴楚气昏然。
云雷相会还成雨，江海交流独舣船。
废室与人喧白浪，荒村何处起青烟。
文书满眼従抛弃，却倚蒲团学坐禅。
经父云自到京止得一书颇怀忧想因寄
作者：孔武仲
朝代：宋

万事峥嵘不自由，年来书信最绸缪。雁飞玉塞无多地，人望神都正倚楼。祗恐边风多浩荡，故令音驿每迟留。何如款段相随出，乡曲长为马少游。
经父云自到京止得一书颇懐忧想因寄
作者：孔武仲
朝代：宋

万事峥嵘不自由，年来书信最绸缪。
雁飞玉塞无多地，人望神都正倚楼。
祗恐邉风多浩荡，故令音驿每迟留。
何如欵段相随出，乡曲长为马少游。
维那观师以偈示余求诗为赠因成两绝句
作者：孔武仲
朝代：宋

扰扰长途策马回，柴门寂寞昼慵开。清香一炷茶一啜，赖有高人数往来。夹路长松绿荫繁，送君从此入幽关。铜瓶锡杖无拘系，正好窥寻瀑水源。
维那观师以偈示余求诗为赠因成两绝句·其一
作者：孔武仲
朝代：宋
体裁：七言绝句

扰扰长途策马回，柴门寂寞昼慵开。清香一炷茶一啜，赖有高人数往来。
维那观师以偈示余求诗为赠因成两绝句·其二
作者：孔武仲
朝代：宋

夹路长松緑荫繁，送君从此入幽关。
铜缾锡杖无拘繫，正好窥寻瀑水源。
维那观师以偈示余求诗为赠因成两绝句·其二
作者：孔武仲
朝代：宋

夹路长松绿荫繁，送君从此入幽关。铜瓶锡杖无拘系，正好窥寻瀑水源。
罗港
作者：孔武仲
朝代：宋

八节滩头驻马蹄，淙淙流水日沉西。岁时久己成陈迹，风景全然似此溪。兰棹倚洲人竞过，篮舆索笔我閒题。桃源仙境今何在，懊恼娇莺向暮啼。
罗港
作者：孔武仲
朝代：宋

八节滩头驻马蹄，淙淙流水日沉西。
岁时久己成陈迹，风景全然似此溪。
兰棹倚洲人竞过，篮舆索笔我閒题。
桃源仙境今何在，懊恼娇鸎向暮啼。
罾魚
作者：孔武仲
朝代：宋

野色星輝半有無，曲江舟子夜罾魚。
紅鱗躍網無錢買，惆悵天涯尺素書。
罾鱼
作者：孔武仲
朝代：宋
体裁：七言绝句

野色星辉半有无，曲江舟子夜罾鱼。红鳞跃网无钱买，惆怅天涯尺素书。
羅港
作者：孔武仲
朝代：宋

八節灘頭駐馬蹄，淙淙流水日沉西。
歲時久己成陳迹，風景全然似此溪。
蘭棹倚洲人競過，籃輿索筆我閒題。
桃源仙境今何在，懊惱嬌鸎向暮啼。
翠微亭
作者：孔武仲
朝代：宋

蜡屐萦纡洞府间，飞甍仍在最高巅。
青山东去余无地，黄潦西来正接天。
太子池塘烟漫漫，紫微踪迹草芊芊。
松枯朽由来事，莫作常情叹逝川。
翠微亭
作者：孔武仲
朝代：宋

蠟屐縈紆洞府間，飛甍仍在最高巔。
青山東去餘無地，黄潦西來正接天。
太子池塘烟漫漫，紫微蹤跡草芊芊。
松枯朽由來事，莫作常情歎逝川。
聞王師破洮河城獲鬼章
作者：孔武仲
朝代：宋

盛德包荒與古同，十年關塞古洮戎。
神兵合？來天上，猛虎逡巡落檻中。
蜀境粗償關羽恨，漢津今奏武皇功。
城陰却歎周南滯，夢想鵷行紫禁東。
聞袁思正卒于宿州
作者：孔武仲
朝代：宋

畫舸西河載酒回，東籬持菊待君來。
何知頃刻成千古，不及従容共一盃。
羈旅夢魂難際接，平生交分但悲哀。
中年萬事長心惡，何處愁眉得暫開。
聽蟬
作者：孔武仲
朝代：宋

畏日流金不斷聲，松風澗水助泠泠。
我來蕭散無餘事，得倚籃輿細細聽。
胜师堂双竹
作者：孔武仲
朝代：宋

累石为峰太谨严，故排双竹辟修纤。天风似亦喜清净，时袅枝梢为埽檐。
胜师堂双竹
作者：孔武仲
朝代：宋

累石为峰太谨严，故排双竹闢修纎。
天风似亦喜清净，时袅枝梢为埽檐。
胡人走馬行
作者：孔武仲
朝代：宋

天街極目如平水，胡人走馬天街裏。
南宫宴罷晚色深，宿雨初乾塵不起。
胡巾滿插漢京花，雕鞍一簇濃如霞。
千蹄撇過在頃刻，閃電飛星不留迹。
路旁看者如堵墻，街使傳呼俱辟易。
朝家和戎七十年，隻矢不射胡中天。
爾曹不必夸馳騁，官家無意窺幽燕。
穩將金帛北歸去，萬歳千秋祝明主。
氈車滿野春草長，任爾祁連山下住。
胡人走马行
作者：孔武仲
朝代：宋

天街极目如平水，胡人走马天街裏。
南宫宴罢晚色深，宿雨初干尘不起。
胡巾满插汉京花，雕鞍一簇浓如霞。
千蹄撇过在顷刻，闪电飞星不留迹。
路旁看者如堵墻，街使传呼俱辟易。
朝家和戎七十年，隻矢不射胡中天。
尔曹不必夸驰骋，官家无意窥幽燕。
稳将金帛北归去，万歳千秋祝明主。
毡车满野春草长，任尔祁连山下住。
胡人走马行
作者：孔武仲
朝代：宋

天街极目如平水，胡人走马天街里。南宫宴罢晚色深，宿雨初乾尘不起。胡巾满插汉京花，雕鞍一簇浓如霞。千蹄撇过在顷刻，闪电飞星不留迹。路旁看者如堵墙，街使传呼俱辟易。朝家和戎七十年，只矢不射胡中天。尔曹不必夸驰骋，官家无意窥幽燕。稳将金帛北归去，万岁千秋祝明主。毡车满野春草长，任尔祁连山下住。
腊月三日
作者：孔武仲
朝代：宋
体裁：七言绝句

寒窗劲色晓覃覃，又见京华腊月三。官渡梅花应照水，香清回首忆江南。
臘月三日
作者：孔武仲
朝代：宋

寒窗勁色曉覃覃，又見京華臘月三。
官渡梅花應照水，香清回首憶江南。
臨江鮑守示詩二篇因寄之
作者：孔武仲
朝代：宋

官居無時節，簿領去復迴。
脅息文網中，壯心安在哉。
積雪滿西峰，中天白皚皚。
簾幄晝生寒，復見詩筒來。
煩襟得洗瀹，耳目亡氛埃。
紀德無可陳，詩情如七哀。
昔聞參軍逸，今見太守才。
况有循吏政，養民如嬰孩。
窮山虎豹伏，曠野桑麻開。
邂逅春色滿，百卉東風催。
吾鄉足山水，使宅佳池臺。
篇章日愈多，無惜分瓊瑰。
自君山还岳阳
作者：孔武仲
朝代：宋

云山深处望潇湘，岩石沈沈已夕阳。却整舟帆凌浩渺，回看城郭似家乡。挥戈径欲回羲驭，散发今知出吕梁。不是浮休动归兴，对眠犹可借禅床。
自君山还岳阳
作者：孔武仲
朝代：宋

云山深处望潇湘，岩石沈沈已夕阳。
却整舟帆凌浩渺，回看城郭似家乡。
挥戈径欲迴羲驭，散髮今知出吕梁。
不是浮休动归兴，对眠犹可借禅床。
自君山還岳陽
作者：孔武仲
朝代：宋

雲山深處望瀟湘，巖石沈沈已夕陽。
却整舟帆凌浩渺，回看城郭似家鄉。
揮戈徑欲迴羲馭，散髮今知出吕梁。
不是浮休動歸興，對眠猶可借禪床。
自宝严入太一宫
作者：孔武仲
朝代：宋

蔚蔚山间松，泠泠山下泉。相遇复一时，小别已三年。松色愈深翠，泉意自潺湲。惟余不如昔，正忧世事煎。安得散万虑，卷收归自然。童颜替癯貌，绿发换圆颠。因召杏坛叟，去拍洪崖肩。
自宝严入太一宫
作者：孔武仲
朝代：宋

蔚蔚山间松，泠泠山下泉。
相遇復一时，小别已三年。
松色愈深翠，泉意自潺湲。
惟余不如昔，正忧世事煎。
安得散万虑，卷收归自然。
童颜替癯貌，緑髪换圆颠。
因召杏坛叟，去拍洪崖肩。
自宝丰仓归
作者：孔武仲
朝代：宋

岳云成冻把春寒，十里崎岖倦往还。马上朔风回系带，雪中微酒见开颜。含黄欲坼江边柳，蘸绿相重水上山。抛掉一官如粪壤，好随鱼舸此中閒。
自宝丰仓归
作者：孔武仲
朝代：宋

岳云成冻把春寒，十里﨑岖倦往还。
马上朔风回繫带，雪中微酒见开颜。
含黄欲坼江边柳，蘸緑相重水上山。
抛掉一官如粪壌，好随鱼舸此中閒。
自寶嚴入太一宫
作者：孔武仲
朝代：宋

蔚蔚山間松，泠泠山下泉。
相遇復一時，小别已三年。
松色愈深翠，泉意自潺湲。
惟余不如昔，正憂世事煎。
安得散萬慮，卷收歸自然。
童顔替癯貌，緑髪换圓顛。
因召杏壇叟，去拍洪崖肩。
自寶豐倉歸
作者：孔武仲
朝代：宋

岳雲成凍把春寒，十里﨑嶇倦往還。
馬上朔風回繫带，雪中微酒見開顔。
含黄欲坼江邊柳，蘸緑相重水上山。
抛掉一官如糞壌，好隨魚舸此中閒。
自归宗入灵溪观
作者：孔武仲
朝代：宋

紫霄峰下有禅林，瓦结青瑶地布金。闻道灵溪才咫尺，携筇不觉后山深。石桥横路水溅溅，百尺琳宫馆列仙。闻有秦人来避世，至今修竹上参天。
自归宗入灵溪观·其一
作者：孔武仲
朝代：宋

紫霄峰下有禅林，瓦结青瑶地布金。闻道灵溪才咫尺，携筇不觉后山深。
自归宗入灵溪观·其一
作者：孔武仲
朝代：宋

紫霄峰下有禅林，瓦结青瑶地布金。
闻道灵溪纔咫尺，携笻不觉后山深。
自归宗入灵溪观·其二
作者：孔武仲
朝代：宋
体裁：七言绝句

石桥横路水溅溅，百尺琳宫馆列仙。闻有秦人来避世，至今修竹上参天。
自歸宗入靈溪觀·其一
作者：孔武仲
朝代：宋

紫霄峰下有禪林，瓦結青瑤地布金。
聞道靈溪纔咫尺，攜笻不覺後山深。
自歸宗入靈溪觀·其二
作者：孔武仲
朝代：宋

石橋横路水濺濺，百尺琳宫館列仙。
聞有秦人來避世，至今修竹上參天。
至新息寄信州王守
作者：孔武仲
朝代：宋

熙熙乐国似登台，北圃南亭春事催。惆怅音尘难再会，瑞香应已绕檐开。
至新息寄信州王守
作者：孔武仲
朝代：宋

熙熙乐国似登台，北圃南亭春事催。
惆怅音尘难再会，瑞香应已遶檐开。
至新息寄信州王守
作者：孔武仲
朝代：宋

熙熙樂國似登臺，北圃南亭春事催。
惆悵音塵難再會，瑞香應已遶簷開。
至新息寄四弟
作者：孔武仲
朝代：宋

江上分飛已隔年，春風初轉月初圓。
今宵相望長淮北，只有星河共一天。
至新息寄四弟
作者：孔武仲
朝代：宋
体裁：七言绝句

江上分飞已隔年，春风初转月初圆。今宵相望长淮北，只有星河共一天。
至日拜表
作者：孔武仲
朝代：宋

絳闕横霄瑞靄重，千官拜表未央宫。
琤瑽玉佩侵寒漏，縹緲爐烟壓曉風。
漢曆敢期隨日永，堯齡共祝與天同。
賤生亦與華封祝，遙望清光斗極中。
至日拜表
作者：孔武仲
朝代：宋
体裁：七言律诗

绛阙横霄瑞霭重，千官拜表未央宫。琤瑽玉佩侵寒漏，缥缈炉烟压晓风。汉历敢期随日永，尧龄共祝与天同。贱生亦与华封祝，遥望清光斗极中。
至樟树店寄徐安道
作者：孔武仲
朝代：宋
体裁：五言律诗

逼仄东南路，连天紫翠峰。微云还掩日，小雨正催农。谷鸟投枝急，山花落涧浓。意岩今不远，谈笑喜相逢。
至樟樹店寄徐安道
作者：孔武仲
朝代：宋

逼仄東南路，連天紫翠峰。
微雲還掩日，小雨正催農。
谷鳥投枝急，山花落澗濃。
意巖今不遠，談笑喜相逢。
至白湖驛寄四弟
作者：孔武仲
朝代：宋

江頭言别頗匆匆，暮止荒陂破屋中。
散盡烟雲無夜雨，喚驚鳬雁有春風。
却思僧舍一少會，坐卷香醪百盞空。
薄祿牽人非得己，相望秋思浩無窮。
至白湖驿寄四弟
作者：孔武仲
朝代：宋

江头言别颇匆匆，暮止荒陂破屋中。散尽烟云无夜雨，唤惊凫雁有春风。却思僧舍一少会，坐卷香醪百盏空。薄禄牵人非得己，相望秋思浩无穷。
至白湖驿寄四弟
作者：孔武仲
朝代：宋

江头言别颇匆匆，暮止荒陂破屋中。
散尽烟云无夜雨，唤惊鳬雁有春风。
却思僧舍一少会，坐卷香醪百盏空。
薄禄牵人非得己，相望秋思浩无穷。
至節小雨
作者：孔武仲
朝代：宋

半醉聽銀漏，輕寒解罽裘。
新陽萬物動，小雨五更收。
宿潤青槐道，晨輝紫禁樓。
皇恩與天澤，渾逐管絃流。
至节小雨
作者：孔武仲
朝代：宋

半醉听银漏，轻寒解罽裘。新阳万物动，小雨五更收。宿润青槐道，晨辉紫禁楼。皇恩与天泽，浑逐管弦流。
至节小雨
作者：孔武仲
朝代：宋

半醉听银漏，轻寒解罽裘。
新阳万物动，小雨五更收。
宿润青槐道，晨辉紫禁楼。
皇恩与天泽，浑逐管絃流。
至赵庄镇舍轿乘马二首·其一
作者：孔武仲
朝代：宋

淮康望夷门，驿舍犹六七。我车嗟已劳，我马亦太逸。朝来天色好，辉焕川上日。郊原莽而苍，生意密如栉。农飧颇顺适，昼气更盈溢。抠衣就鞍鞯，前引以一卒。驰提历湾纡，林木荣枣栗。豁然就平旷，天壤合为一。稍过王务陂，陂长水波阔。惊风摇澎湃，凫鸭语啾唧。却思在江湖，双橹更轻疾。川陆虽不同，吾心两无必。匆匆背乡井，琐琐干禄秩。功名未及试，行役甘于蜜。安得摆羁牵，优游老蓬荜。
至赵庄镇舍轿乘马二首·其一
作者：孔武仲
朝代：宋

淮康望夷门，驿舍犹六七。
我车嗟已劳，我马亦太逸。
朝来天色好，辉焕川上日。
郊原莽而苍，生意密如栉。
农飱颇顺适，昼气更盈溢。
抠衣就鞍鞯，前引以一卒。
驰提历湾纡，林木荣枣栗。
豁然就平旷，天壤合为一。
稍过王务陂，陂长水波阔。
惊风摇澎湃，鳬鸭语啾唧。
却思在江湖，双艣更轻疾。
川陆虽不同，吾心两无必。
匆匆背乡井，琐琐干禄秩。
功名未及试，行役甘于蜜。
安得摆覉牵，优游老蓬荜。
至赵庄镇舍轿乘马二首·其二
作者：孔武仲
朝代：宋
体裁：七言绝句

晴郊漠漠翠烟浮，乘兴閒登枣下骝。风色斗回成凛冽，却添貂帽拥驼裘。
至趙莊鎮捨轎乘馬二首·其一
作者：孔武仲
朝代：宋

淮康望夷門，驛舍猶六七。
我車嗟已勞，我馬亦太逸。
朝來天色好，輝煥川上日。
郊原莽而蒼，生意密如櫛。
農飱頗順適，晝氣更盈溢。
摳衣就鞍韉，前引以一卒。
馳提曆灣紆，林木榮棗栗。
豁然就平曠，天壤合爲一。
稍過王務陂，陂長水波濶。
驚風摇澎湃，鳬鴨語啾唧。
却思在江湖，雙艣更輕疾。
川陸雖不同，吾心兩無必。
匆匆背鄉井，瑣瑣干禄秩。
功名未及試，行役甘于蜜。
安得擺覉牽，優游老蓬蓽。
至趙莊鎮捨轎乘馬二首·其二
作者：孔武仲
朝代：宋

晴郊漠漠翠烟浮，乘興閒登棗下騮。
風色斗回成凛冽，却添貂帽擁駝裘。
與同寮遊甘泉苦竹二寺
作者：孔武仲
朝代：宋

兩寺藏山曲，登臨恨阻修。
平時極目處，今日探春遊。
苦竹經霜老，甘泉带雪流。
醇醪煖肌骨，歸路卸輕裘。
與廖開甫自淮南同行赴舉相别二十五年復相遇於蘄水縣爲詩贈之
作者：孔武仲
朝代：宋

束書吾初走夷門，傾蓋得君恨不早。
蘭溪駐馬復相逢，二紀飛馳如電埽。
惜君憔悴力不任，顧我滄浪髪先暠。
憶昔同行氣頗驕，青驄馬快鞍韉好。
荒山破屋風豪橫，大澤長堂雪傾倒。
高談洒落見天機，健句縱橫濾腹藁。
辛勤始得到京邑，文辭不入春官考。
可憐六翮委沙泥，坐看群仙上蓬島。
壯年多難寸心折，勁鏃已衰難破縞。
而君施設有餘才，西佐元戎奪城堡。
牛刀拂拭試一縣，如引滄浪灌行潦。
歸來赴愬天子庭，正欲披腹呈瑰寶。
片辭未吐疾先入，藜杖扶行色枯槁。
籃輿復指天涯去，長川橫濫聲浩浩。
驊騮不日歸王閑，那久低摧卧霜草。
與陳董二君相會于真州經月甚樂詩寄陳董二君兼感存没
作者：孔武仲
朝代：宋

平生交友半成塵，想見當年樂會文。
别淚茫茫添海水，愁懐黯黯塞江雲。
青衫脫去誰同老，白首追随尚有君。
官暇更將棋子學，他時籌局當功勲。
興龍節上壽
作者：孔武仲
朝代：宋

瑞雪峨峨宫殿明，千秋佳節會公卿。
香飄彩霧縈天仗，酒浥流霞滿壽觥。
密勿華封多好語，鏘洋鈞奏盡和聲。
自憐初預稱觴樂，江海飄萍已半生。
舍轎馬而步
作者：孔武仲
朝代：宋

嚴風駕雪霜，吾轎頗温燠。
白日煖郊原，吾馬快馳逐。
二者皆得用，翩如兩黄鵠。
馬驕倦提策，轎狹厭攣束。
何以救斯弊，奔馳有吾足。
副之兩革靴，隨以一笻竹。
鳬趨上高岡，虎步出平陸。
折花得低枝，照影臨深谷。
道逢田間叟，時訪以耕牧。
北音稍入耳，俚語俄滿腹。
行行及前堆，小汗已霡霂。
芳草可爲茵，吾眠不須褥。
人生忌太佚，終歳居華屋。
醉飽耳目昏，軟暖筋骸縮。
今吾異于此，千里干微禄。
朝隨麏麞騁，夜侣鴻雁宿。
户摳勞乃久，金礦鍛方熟。
聊歌以自娛，不作楊朱哭。
舍轿马而步
作者：孔武仲
朝代：宋

严风驾雪霜，吾轿颇温燠。
白日暖郊原，吾马快驰逐。
二者皆得用，翩如两黄鹄。
马骄倦提策，轿狭厌挛束。
何以救斯弊，奔驰有吾足。
副之两革靴，随以一笻竹。
鳬趋上高冈，虎步出平陆。
折花得低枝，照影临深谷。
道逢田间叟，时访以耕牧。
北音稍入耳，俚语俄满腹。
行行及前堆，小汗已霡霂。
芳草可为茵，吾眠不须褥。
人生忌太佚，终歳居华屋。
醉饱耳目昏，软暖筋骸缩。
今吾异于此，千里干微禄。
朝随麏麞骋，夜侣鸿雁宿。
户抠劳乃久，金矿锻方熟。
聊歌以自娱，不作杨朱哭。
舍轿马而步
作者：孔武仲
朝代：宋

严风驾雪霜，吾轿颇温燠。白日煖郊原，吾马快驰逐。二者皆得用，翩如两黄鹄。马骄倦提策，轿狭厌挛束。何以救斯弊，奔驰有吾足。副之两革靴，随以一筇竹。凫趋上高冈，虎步出平陆。折花得低枝，照影临深谷。道逢田间叟，时访以耕牧。北音稍入耳，俚语俄满腹。行行及前堆，小汗已霢霂。芳草可为茵，吾眠不须褥。人生忌太佚，终岁居华屋。醉饱耳目昏，软暖筋骸缩。今吾异于此，千里干微禄。朝随麇獐骋，夜侣鸿雁宿。户抠劳乃久，金矿锻方熟。聊歌以自娱，不作杨朱哭。
芍药
作者：孔武仲
朝代：宋

楼上看红药，都城值晚春。风葩低永昼，露脸泣芳晨。忆昨淮南客，曾为诗社人。轻明是楼子，閒澹有天真。此地虽都会，兹花莫等伦。维扬不复梦，羸马禁城尘。
芍药
作者：孔武仲
朝代：宋

楼上看红药，都城值晚春。
风葩低永昼，露脸泣芳晨。
忆昨淮南客，曾为诗社人。
轻明是楼子，閒澹有天真。
此地虽都会，兹花莫等伦。
维扬不復梦，羸马禁城尘。
芍藥
作者：孔武仲
朝代：宋

樓上看紅藥，都城值晚春。
風葩低永晝，露臉泣芳晨。
憶昨淮南客，曾爲詩社人。
輕明是樓子，閒澹有天真。
此地雖都會，兹花莫等倫。
維揚不復夢，羸馬禁城塵。
芻車吟
作者：孔武仲
朝代：宋

京師患無馬，有馬患乏芻。
長鞭隨牛牛引車，三冬以來要貯積，十倍之價在須臾。
都城之物不便美，枯笋宿菜供庖厨。
况此剉秣豈能足，雜以豌豆調陳麩。
却思當年在江湖，緑陰冉冉如雲敷，百馬嘶齕皆自如。
安知入市比金玉，風物陡逐山川殊。
馬饑且瘠不足怪，壯士猶有釜生魚。
苏子由示诗再用前韵
作者：孔武仲
朝代：宋

公家两贤涉世久，六马从容辔在手。驱驰有节心有常，进退不随人左右。十年挫抑心不回，方知有胆大如斗。鸾坡凤阁蔚相望，灿灿奎壁连晶光。我家辛勤出寒乡，斥鴳未易追翱翔，莫将沧溟比坳堂。
苏子由示诗再用前韵
作者：孔武仲
朝代：宋

公家两贤涉世久，六马从容辔在手。
驱驰有节心有常，进退不随人左右。
十年挫抑心不回，方知有胆大如斗。
鸾坡凤阁蔚相望，灿灿奎璧连晶光。
我家辛勤出寒乡，斥鷃未易追翱翔，莫将沧溟比坳堂。
苏子瞻雪堂
作者：孔武仲
朝代：宋

古县东边仄径开，先生曾此劚蒿莱。
鸾凰一去应不返，花柳当年皆自栽。
画壁苍茫留水墨，朱栏剥落长莓苔。
邻翁笑我来何暮，检点风烟兴尽回。
苏子瞻雪堂
作者：孔武仲
朝代：宋

古县东边仄径开，先生曾此斸蒿莱。鸾凰一去应不返，花柳当年皆自栽。画壁苍茫留水墨，朱栏剥落长莓苔。邻翁笑我来何暮，检点风烟兴尽回。
苦寒
作者：孔武仲
朝代：宋

十年被冷东南方，未惯清寒客帝乡。
碧落有声飞夜霰，轻裘无力拒晨霜。
鲸依海冻先摧鬛，雁起边沙易失行。
蒲柳脆肌尤不耐，暂凭杯酒作春阳。